Berriz ere Martitz helburu - ZientziaEus\nBerriz ere Martitz helburu\n1988/08/01 Arregi Bengoa, Jesus Iturria: Elhuyar aldizkaria\nZientzilariek askotan salatu dute zientzien oinarrizko adarren ikerkuntzarako bideratzen diren diru-kopuruen murriztasuna. Egoera honen arrazoiak politikoak eta ekonomikoak dira, noski. Lehentasuna beti armagintzari (edo, orokorkiago, esan ikerkuntza militarrari) eta beste arlo tekniko batzuei eman zaio.\nViking 1 zundak hartutako argazki-mosaiko honetan agertzen diren higadura-fenomenoak, Lurrean glaziareek sortutakoen antzekoak dira.\nZer esanik ez, astronomia ez da inoiz bere praktikotasunagatik interesgarriak izan diren eremuen artean egon. Gainera, EEBBetako Lurraren inguruko espazioaren azterketarako egitarauak ere etenaldia jasan du Challenger aren istripua gertatu zenez gero. Orain lau hilabete dela ikuspegi ezezkor hau zertxobait argitu zen, errebote baten ondorioz besterik izan ez bazen ere.\nJakina denez, joan den udaberrian Gorbatxov eta Reagan-ek burutu zuten gailurrean ez zen aurrerapenik egin arma nuklearren murrizketa edo galaxietako gerraren egitarauaren etendurari dagokionean; baina, aldiz, kanpo-espazioaren azterketa eta helburu baketsuetarako erabilerari buruzko hitzarmen bat sinatu da, astronomiaren mesederako.\nHitzarmenak bost arlotara eraman nahi du bi potentzien lankidetza:\nEguzkiaren eta Lurraren elkarrekintzen azterketara\nEspazioko biologia eta medikuntzara\nBost eremu hauen inguruan hamasei proiekturen lerroak egin dira, horietako lauk Martitz-ekin zerikusia dutelarik. Azken hauen asmoa oro har, Martitz-eruntz bidali behar diren misioen gaineko lankidetza, lortutako datuen elkarraldatzea eta planeta gorrian espazialuntzi bat lurreratzeko leku egokienaren bilaketa dira. Lan guzti hauen azken helburua, gainera, epe ertainean gizakia Martitz-era eramatea litzateke.\nIzenburuan adierazi nahi izan den bezala, hau ez da planeta gorrirantz zuzentzen den lehenengo saioa. Sobietarrek nahiz iparramerikarrek zenbait espazialuntzi jaurtikiak dituzte, planetaren inguruan orbitatzeko eta Phobos eta Deimos bere satelite bakarren argazkiak ateratzeko zein bertan lurreratzeko. Misio sobietarrek ez zuten arrakastarik lortu azken helburuarekiko; Mars 3 untzia Martitzen kokatu arren kontaktua bigarren minutua bete baino lehen galdu bait zen. Iparramerikarrek aldiz, 1975ean jaurtikitako Viking misioko bi espazialuntzien bidez lurreratzea eta laginak analizatzea lortu zuten. Geroztik mota honetako proiektuak erabat baztertuak egon dira hamarkada batez, sobietarrek berreskuratu dituzten arte.\nViking 2-ak egindako argazkia.\nBelaunaldi berri honetako lehenengo bi espaziluntziak joan den uztailean abiatuak dira egun gutxiko aldearekin. Bi zunda hauek Phobos izeneko misioaren barne daude, Martitz ezezik bere satelite hau delako helburu nagusia.\nIkus Elhuyar 15. alea.\nHau ez da Martitz aztertu asmoz egingo den misio bakarra. EEBB-ak Mars Observer egitaraua prestatzen ari dira 1992.ean jaurtikitzeko (hasiera batean 1990.ean bidaltzeko asmotan ziren). Mars Observer ek oso orbita hurbila hartuko du eta azterketa oso sakona egingo du Martitz osoaren gainazalean zehar. Bere konposizioa eta mineralogia arakatzeaz gain, martiztar eguratsaren eta bere osagai garrantzitsuen eta hautsaren zirkulazioa aztertuko du urtaro guztietan zehar.\nProiektu guzti hauek bukatu ondoren, sobietarrek eta iparramerikarrek elkarlanean beste misio bat prestatuko dute planeta gorritik laginak ekartzeko, Martitz-eko gainazalean higituko den rover batek jaso ondoren. Guzti hau egin ondoren bidaia hornituaz pentsatzen has gintezke, baina honetaz hurrengo batean mintzatuko gara.\nBukatzeko, sobietarrak 1992.erako Vesta izeneko asteroidea aztertzeko izen bereko misioa gertatzen ari direla iparramerikarren laguntzarekin esango dugu. Jakina denez, Vesta Martitz eta Jupiter artean dagoen asteroide zerrendako gorputzetako bat da.


09 iraila, 2017 Asteko Gaia 591\nUrrup antzerki taldeko kideak, ‘Zuek nahi bezala’ antzezlanaren entseguetako batean, Ordiziako Herri Antzokian. / Ariane Bierbücher\nAghata Christie, Garcia Lorca, Shakespeare eta beste hainbat eta hainbat autoreren komedia, drama, musikal eta beste mota askotako antzezlan ugari taularatu ditu Ordiziako Urrup antzerki taldeak 25 urteotan. Dena den, antzezlanak taula gainera eramatea baino harago doa talde honen eginkizuna; «lagun taldea, gertutasuna, konfidantza, une politak eta ez hain politak konpartitzeko gunea ere izan da taldeko kideentzat». Horrela definitzen dute taldea Urrupeko aktoreek.\nEta horixe izan daiteke hain zuzen, horrenbeste urtez bizirauteko sekretua; aurten 25. urteurrena iritsi zaie eta ospakizunetarako garaia izateaz gain, atzera begirada bat botatzeko une aproposa da, etorkizuna ahantzi gabe.\nSekretuak sekretu, Goierriko aktore hasi berri eta ez hain berrientzat plataforma garrantzitsua da, izan da eta aurrerantzean ere izaten jarraituko du Urrupek. Eskualdean asko eta asko dira interpretazioaren mundu horretan lehen urratsak Urrupen eman dituztenak; Sara Cozar, Lariz anaiak edota Aitziber Garmendia dira horietako batzuk. Gaur egun Urrup osatzen dutenak harro daude, aipatutako lauak aktore profesional izatera iritsi direlako, baita taldeko beste kide askok ere telesail eta zineman parte hartu dutelako; eta ez hori bakarrik, harro daude entseguz entsegu taldekide bakoitzak ematen dituen aurrerapauso txiki edo handiengatik ere. Antzerkiaren mundura gerturatzeko antzerki eskola eta, horrez gain, harrobi polita da Ordiziako Urrup antzerki taldea.\nEz dago hasiera errazik\nDenboran atzera, Oianguren institutuan eman zituen lehen urratsak Urrupek. Garai hartan, Oiangurenen bazen institutuko ikasleek osatutako antzerki talde bat. Fran Garcia zen haien irakaslea eta taldearen zuzendaria. Garciak egindako lanak «garrantzia handia izan zuen», gaur egun Urrup osatzen duten kideen hitzetan, «Garciak erein baitzuen gaur egungo fruituaren lehen hazia».\nUrrupek antzezlan ugari taularatu ditu 25 urteotan. Irudian, ‘Luc eta bere antzerkiko lagunak’ antzezlaneko argazkia, 2007an.\nBaina hastapenak sarri ez dira errazak izaten eta Urrupen kasuan ere hala izan zen; «taldeko hainbat kide unibertsitateko ikasketak zirela medio, denbora batez kanpoan» izan zirela kontatu du Arrate Leundak, eta «antzerkia alde batera» utzi zutela erantsi du. Gauzak horrela, eta une hartara arte egindako lan guztia alde batera utzi ezin zutela pentsatuz, Marisol Caverok taldea berriro ere martxan jartzea proposatu zion herrian gelditutako hainbati. «Taldean aritutako gutxi batzuk baino ez zeuden une hartan Ordizian eta horregatik beste batzuei ere dei egin zigun», argitu du Leunda ordiziarrak. Leunda eta Cavero dira hasiera-hasieratik irauten duten Urrupeko bi aktore bakarrak.\nCavero zuzendari lanetan jarrita, Cuentalo tu que tienes mas gracia antzezlana estreinatu zuten. Madrilgo erdigu-nean kokatutako Castellana-azka Building izeneko hotela zuen eszenatoki, eta hiru prostituta eta beren bezeroen arteko harremanen inguruan aritzen den antzezlana zen, guztia umore giroan.\nBarre artean gogoratzen du Leundak Caverok taldearen gidaritza hartu eta aktoreei ezer esan gabe, estreinaldirako eguna hartu eta aktoreen zerrenda osatu zuela. Taldeko inork ezer ere jakin gabe hartu zituen erabakiak garai hartako zuzendariak eta «entsegu egun batean, estreinaldirako eguna jarrita zegoela» esan zien. «Ziurrenik, taldeak martxa hartzeko behar zuen bultzada zen», erantsi du Leundak, «nahiz eta une hartan guztiak jota utzi».\nBaina kokildu gabe, aurrera egin zuten. Caveroren erabakiak «entseguak seriotasun gehiagorekin hartzeko» balio izan ziela esan du Leundak. Estreinekoaren egunaren presiopean, «lana gogotik» egin zuten eta «emaitza ere mundiala» izan zela kontatu du Ordiziako aktoreak. «Gehiegi espero gabe, antzokia jendez bete» egin zela gogoratu du Leundak eta «publikoak izandako jarrera oso ona» izan zela.\nUrrup antzerki taldeak jendaurrera eramaten zuen lehenengo antzezlana zen eta emaitza ikusita «lanean jarraitzeko indar biziz» bete zituen taldekideak. Horrela sortu zen Urrup antzerki taldea.\nHandik urtebetera, gaur egun taldearen zuzendari Rosa Rojo beasaindarrak hartu zuen gidaritza. Antzerki talde baten bila zebilen une hartan Rojo eta Ordiziako taldea, berriz, zuzendari baten bila. «Udaletxera joan nintzen antzerki tailer bat antolatzeko eskaintza egitera eta han, herrian antzerki talde bat zuzendari bila zebilela» aipatu ziotela azaldu du beasaindarrak.\nAntzerkiaren munduan esperientzia handia duen emakumea da Rojo. Granadan izan zuen antzerkiarekin bere lehen harremana, aktore lanetan. «Lokala eta eszenatokia genituen eta antzerki klasikoarekin hasi nintzen talde hartan», gehitu du Urrupeko zuzendariak. Sei urte igaro zituen han eta ondoren Madrilera joan zen bizitzera. Interpretazio ikasketak egin zituen han. «Alderantziz» hasi zela aitortu du Rojok; «antzezten, ikasten baino lehenenago, alegia». Baina, gauzak batzutan horrela izaten dira eta halaxe izan zen hain zuzen, Urrupeko zuzendariaren kasuan.\nRojok taldearen gidaritza hartu zuenetik 24 urte igaro dira eta ongi ezagutzen ditu taldetik pasatako eta gaur egun taldea osatzen duten aktore eta teknikariak. «Urrupera iritsi orduko sentitutako energia ona eta indarra» nabarmendu ditu: «Hura izan zen gelditzeko eta taldean jarraitzeko ilusioa bizirik mantentzearen arrazoi nagusia».\nTaldera iristen azkena Asier Korta segurarra izan da. Antzerkia betidanik izan du gustuko. «Urrupen aritzen zen lagun batek taldea uztekotan zebilela aipatu zidan eta aktore mutilen falta zutela ere esan zidan». Gehiegi pentsatu gabe animatu eta uztailean estreinatu zen taula gainean, Shakespeareren antzezlanean paper garrantzitsu batekin.\nSegurakoak «taldera iritsi eta lehenengo egunetik taldekideen aldetik jasotako harrera ona» nabarmentu du. «Guztiek, bat kanpoan utzi gabe, etxean bezala» sentiarazi dutela aitortu du pozik Kortak eta Urrupen hasteko erabakia hartu zuenetik «egun bakar ba-tean damutu ez» dela erantsi du. Ordiziakoa, «antzerki talde soil bat baino askoz ere gehiago» dela adierazi du: «Familia handi bat da».\nUrtero antzezlan berri bat estreinatzen saiatzen da Urrup antzerki taldea. Aurtengoa, gainera, 25. urteurrena izanda, modu berezian ospatu nahi izan dute. Gogor aritu dira lanean, Shakespeareren Zuek nahi bezala antzezlana taula gainera eramateko. Estreinaldia Ordizian egin zuten, uztailaren 20an, Santa Ana festen bezperan. Aipatzekoa da, baita ere, Ordiziako Udalak, urteotako lana saritze aldera, jaietako pregoilari izendatu zituztela.\nEstreinaldi batek barru-barruan sortzen dituen «emozioa eta aldi berean urduritasuna ezin askatuta», estreinaldia «bikain» joan zela kontatu du Rojo zuzendariak. Ordiziako antzokia «jendez bete zen» eta publikoaren erantzuna «beste behin ere aparta» izan zela adierazi du beasaindarrak.\nShakespeareren lan bat antzezten duten hirugarren aldia da Urrupekoentzat. Jatorrizko lana moldatu eta euskaratu ondoren, «emaitzarekin oso gustura» dago taldea . Baita Garazi Zabaleta beasaindarrak antzezlanerako sortutako abestiekin ere.\nUztailean Ordiziako Santa Ana jaietako estrenaldiaren ondoren, Beasaingo Usurbe antzokira eramango dute antzezlana, azaroaren 3an.\nHorrez guztiaz gain, Urrupen 25 urteak biltzen dituen liburu bat ere prestatzen ari dira eta taldekideek aurreratutakoaren arabera, laster izango da ka-lean. Taldearen historia eta argazkiak bilduko ditu eta datorren urrian aurkeztea espero dute Ordiziako Barrenan.\n« 249. zenbakia [pdf]\n«Munduko leku ezberdinetara erizain bezala laguntzera joatea dut amets» »


Alkatea | Urnietako udala\nJorge Segurado Iriondo\nUrnieta da nire herria. Hemen jaio eta hazi nintzen, bertan egiten dut nire bizitza eta hemen dut nire familia. Haurtzaroan eta gaztaroan igarotako une on askoren oroitzapen zoragarriak ditut. Ondoren, hezkuntza arrazoiengatik Burgosen eta Caceresen ikasi nuen hainbat urtez, baina beti egon naiz oso lotuta herriarekin eta herritarrekin.\nAparejadore eta eraikuntzako ingeniari moduan 20 urte baino gehiago lanean jardun ostean, 2015.urtean hasi nintzen Udaletxean zinegotzi moduan. Urnieta egunetik egunera hobea izan zedin lan egiteko asmoz sartu nintzen, eta helburu horri jarraiki lan egin dut urte hauetan guztietan. Orain, alkatetza hartu dut. Ohore handi bat da niretzat, eta ilusio eta gogo handiz aurre egiten diot erronka berri honi. Herria harrotasunez, zintzotasunez eta erantzukizunez ordezkatzeko konpromisoa hartzen dut.\nUrnieta hazten ari den herri dinamiko bat da, herritarren aldetik inplikazio handia duena, eta hurrengo urteetan ere hala izaten jarraitzea nahiko nuke. Urnietar guztien alkatea izango naiz, bereizkeriarik gabe, eta nire asmoa da herritarrekin batera urnietarron ongizatea bermatzeko, eskaintzen ditugun zerbitzuak hobetzeko eta bizikidetza egoki bat sustatzeko lanean jardutea. Hori guztia gure erroak, gure kultura eta nola ez, gure hizkuntza, euskara, kontuan hartuta. Ziur nago elkarrekin eta denok batera, Urnieta anitzago, kolektiboago, pluralago, integratzaileago, toleranteago eta azken batean, bizi proiektu bat garatu ahal izateko herri hobea izatea lortuko dugula.\nUrnietako ondare megalitikoa zaintzeko jarduerak\nUrnietan 1936- 1945 artean gauzatu zen errepresioa ezagutzera emango duten liburuen aurkezpena\n“Beste Urtaroak” eta “Voodoo Charms” taldeen kontzertuak abenduaren 12an Saroben “KatapultaTour Gipuzkoa”-ren bitartez\n" 10 x 2 " equals toberdin


Ping Programa

Segurtasun kudeaketarako programa bat da.

Ordenagailuari irudiak egiteko balio du.

\nInstalatzen

Programa istalatu baino internetetik deskargatu.

Interneten horri asko programa jaisteko.

PING-2.01.iso artxiboaren izena.

\nErabilera

Erraza.

Pausu sinpleak eta sistematikoak.

Aukera asko eta oso errazak.

\nProgramaren berezitasunak

Partizioen irudien aukeraketa posiblea.

1,2 edo nahi diren partizioak.

Irudiaren konprimaketa

\nZergatik programa hau?

Erabilera oso erreza delako.

Dohainekoa(linux) delako.

Aukerak+prezioa+erabilera konparatuz gutxi egongo dira horrelakoak.

\nAmaitzeko

Eskerrak eman.

Gonbidaketa egin.

\nS Ta R Chart Results KHS ACA


Zona Especial Norte, musikazaleentzat pagotxa | PREST! aldizkaria\nDeustu, Especial, Musika, Norte, Zona\nIn Prest! on otsaila 25, 2014 at 10:29 am\nBigarren urtez egitasmo arrakastatsua burutu dute Deustuko goikaldeko kaleetan.\nEz BBK Live, ez Azkena Rock Festival. Zona Especial Norte izena du otsaileko lehenengo asteburuan Deustuko Ramon y Cajal eta Luzarra kaleak musikaz bete dituen festibalak. Bere txikitasunean, aurten ere, handia izan da. Hamabost kon-tzertutik gora izan ziren ostiraletik igandera bitartean bertako tabernatan, Gazte Lokalean, Txoridendan, Müllerrenean… Auzolanean antolatutako jaialdia da ZEN, auzotarren elkarlanari esker eta deustuarren gozamenerako. Bertako artisten parte-hartzearekin eta doan. Estilo ezberdinetako talde, bakarlari, antzerkilari eta titiriteroak. Herria bizirik dagoen seinale. Bizi-bizirik.\nLa Hora del Primate taldeak eman zion ostiralean herritarrek herriarentzat antolatutako asteburu osoko kontzertu-sortari. Txoridendan izan zen hitzordua eta hasi baino minutu batzuk lehenagotik publikoa zain zegoen. Giroa epela, euririk ez. Ederra izan zen abeslari tximinoa Txoridendako barroteen artean eta gainean salto egiten ikustea.\nKaiolatik irtetea ere lortu zuen primateak eta errepidean bildutako jendartean dantzatzen ere ikusi genuen. Auzokide batek baino gehiagok etena egin zuten bere ibilbidean irudi kurioso hura ikusteko asmotan. ZEN hasi berria zen eta bertaratutako publikoak ordurako sumatzen zuen aurretik sorpresaz beteriko hiru egun bizi behar zituela.\nEta handik Gazte Lokalera, bertan bi zita. Inazio Escurderoren izena behin eta berriz izan zuten ahotan bere jarraitzaileek eta baita ezagutzen ez zutenek ere, izan ere, zur eta lur utzi zituen denak. Musika, artea eta probokazioaren koktela nahastu zuen dosi oso kalkulatuetan eta handik ez zegoen ihes egiterik. Publikoa harrapatu zuen erabat.\nSofhiaren eta bere lagunen, Villapellejoen txanda, ondoren. Aldakak mugitzeko ordua deustuarrek jotzen duten soinu freskoen eskutik. Ironiaz betetako letrak eta zuzenekoetan ondo pasatzen duten sentsazioa nagusi. Hori kutsatzen badakite.\nKritikaren bat egin behar bazaio hiru egunetako kontzertu maratoi honi, emakumeen presentzia eskasa izan da, bi baino ez dira egon taula gainean, nahiz eta hamabost taldetik gora izan diren parte hartzen. Hurrengo edizioan kontutan izango dutela diote antolatzaileek.\nEguraldiak eta gastroenteritisak aldaketak behartu zituen\nLarunbat eguerdirako prest ziren bezperako parranda gehiegi luzatu ez zutenak behintzat. Tony Metralla eta Bugattiren soinuen zain. Eguraldiak behartuta, aurten ez da kalean zuzenekorik egin eta bai larunbatean, bai igandean, Gazte Lokalera mugitu behar izan dituzte kanpoan aurreikusitakoak.\nHorretarako ere izan du gaitasuna ZENek, gaixotasunei edota eguraldiaren enbatei aurre egitekoa, alegia. Ratzingerren ordez (osasun arazoak eraginda baja izan ziren) RadioCrimen taldea lotu zuten azken orduan, eta azken hauek ez zuten hutsik egin. Badakite publikoa dantzan jartzen, soinu kontundentez eta haien artean erabat koordinatuak. Lokala topera bete zen, zalez beteta. Bafle gainean abeslaria itzulipurdiak egiten ikustea ikusgarria izan zen oso, eta Slam edota Sucio Sistema taldeko kide ohiak taula gainean berriz ere ikustea, plazerra.\nEta aurretik, arratsalde osoa tabernaz-taberna, kontzertuz kontzertu. Tripolares beraien perkusioekin La Logian, Los Calavera beraien baziloiarekin Izekin, Lorelei eta Erriberako trobadorea giro intimoago batean, akustikoan, Müllerrenean…\nIgande eguzkitsua mariskoarekin\nUmeen eta erromantikoen eguna izan zen igandea. Eguzkia lagun, eguerdi partean San Pedro eliza ondoan Gemma eta Patri zain zeuden, beraien itsaskiz betetako txiringitoa prest zutela. Izan ere, txakolina edota zuritoa mariskoaz laguntzeko aukera eskaini zuen ZENak. Umeak Tenderetearen txotxongiloei begira zeuden ordu horretan Herriko Tabernan eta hortik aurrera, arratsalde nostalgikoa; Naste Borraste, Joseki, Long John Lou Reeden bertsioekin eta Giorgio&Luiggi. Belaunaldi ezberdinen arteko komunioa, gure burmuinetan sartuta ditugun hainbat kanta zein berriak ere abesteko beta.\n“Eta guzti hau nork antolatu du” galdetzen zuten Deustura kasualitatez, ala ez, etorritako turista musikazaleek. Bada… herriak! Herriak, goikaldeko tabernariek eta Boni promotoreak, noski. Beraiei eskerrak, jo zuten musika talde guztiei bezala eta era batean ala bestean antolakuntza lanetan ilusioa jarri dutenei zorionak eta hurrengo urtera arte! Aupa ZEN!\nTestua: Ane Rotaetxe\nArgazkilariak: Carlos A. Robledillo (Txarly) eta Javier Martinez Calleja\n« Before Irakurlearen txokoa: Uxue Alberdiren bisita otsaila 25, 2014\nAfterBadator BILBOKO URIOLA komunikabide berria otsaila 25, 2014 »


Galtza luzeak jazteagatik 10 pezetako isuna • ZUZEU\nGaltza luzeak jazteagatik 10 pezetako isuna –\nKattalin Agerrek ez hain aspaldiko euskal gizartearen zantzu bat eman digu Dantzan.eus atarian.\nBaserritik galtza luzeekin jaitsi eta isunarekin itzuli zela etxera kontatu du Arantxa Arregi azkoitiarrak (Azkoitia, 1935) maxixatzen aldizkarian. Arantxa Arregi eta Antonia Aldalur galtzak eta txapela jantzita irten ziren enkargutara, baina dendatik irtenda udaltzainak gelditu eta isuna jarri zien galtza luzeak eramategatik. Honela zioen isuneko faltak: “ir vestido de chico por las calles, el día 16 del actual”. Arregik harro kontatzen du herrian galtza luzeak jantzi zituen lehen azkoitiarra dela.\nHainbat emakume eta neska gaztek borrokatu dute galtzak jantzi ahal izateko. Prakak janztea “akastasunarekin” lotzen zuen zenbaitek, nork bere buruaren jabe dela erakusteko gogoarekin, neskek debekatuak zituzten eta gizonezkoek libertate osoz egiten zituzten gauzak (festak eta danzak bereziki) egiteko aukerarekin.\nDantzan, emakumeak, Euskal Herria, historia\nZer duzu buruan “Galtza luzeak jazteagatik 10 pezetako isuna”-ri buruz\nAinhoa 2017-10-17 22:03\nNire amona Lizartzan jaio zen 1913.urtean. 10 urte inguru zituenean, igandeko meza santuan apaizak ozen esan omen zuen, pulpitoan. Maria bizikletan ibiltzen dela esan didate eta hori ezin da onartu. Emakumeak ezin dira bizikletan ibili.


Azaroaren 25aren atzeko istorioa - Txorierri - Aikor.eus\nAzaroaren 25aren atzeko istorioa\nt: Txorierriko Zerbitzuen Mankomunitatea; a: www.duna.cl 2021-11-24 09:55\nUrtero bezala, azaroaren 25ean, Emakumeen aurkako Indarkeria Desagerrarazteko Nazioarteko eguna da, emakumeen kontra egiten den indarkeria mota guztiak salatu eta desagertzea eskatzeko eguna. Aldarrikapen eguna ere bada, emakumeak emakume izate hutsagatik hiltzen eta erasotzen jarraitzen dute eta.\n1981etik aurrera, azaroaren 25ean, gertaera latz bat gogoratzen da: 1960. urtean Dominikar Errepublikako Inteligentzia Zerbitzu Militarrak, Rafael Leonidas Trujilloren agindupean, hiru ahizpa hil izana. Patria, Minerva eta Maria Teresa Mirabal, “mariposas” (tximeletak) izenez ezagunak, Dominikar Errepublikako hiru ekintzaile politiko ziren. 1950eko hamarkadan, Rafael Leonidas Trujilloren diktaduraren ezker muturreko talde iraultza sortu zuten, “ekainaren 14a”. Hainbat aldiz torturatu eta espetxeratu zituzten aktibismoagatik, baina beti askatzen zituzten. 1960ko azaroaren 25ean, Dominikar Errepublikako Inteligentzia Militarreko Zerbitzuko agenteek bahitu eta jipoitu egin zituzten, Trujilloren aginduei jarraituz. Haien gorpuak amildegi batetik behera eroritako ibilgailu baten barruan aurkitu ziren, istripu baten itxurak eginez.\nHiru ahizpen erailketak protestak eragin zituen Dominikar Errepublikan eta Latinoamerikan, eta genero-indarkeriaren aurkako borrokaren ikur bilakatu ziren. 1981. urtean, Latinoamerikako eta Karibeko lehen Topaketa Feministan, azaroaren 25a emakumeenganako indarkeriaren aurkako egun gisa aitortzea proposatu zen. Ordutik aurrera, mobilizazioak antolatu ziren Latinoamerikan, eta munduko beste herrialde batzuetara zabaldu ziren. 1993an, NBEren Batzar Nagusiak emakumearen aurkako indarkeria ezabatzeari buruzko Adierazpena onartu zuen; bertan indarkeria mota hori definitu zen eta emakumeek berdintasunerako, segurtasunerako eta duintasunerako duten eskubidea berretsi. Azkenik, 2000. urtean, Nazio Batuen Erakundeak azaroaren 25a Emakumearen aurkako Indarkeria Desagerrarazteko Nazioarteko Egun izendatu zuen ofizialki.\nBeraz, azaroaren 25a egun garrantzitsua da oroitzeko, baina ez ospatzeko. Izan ere, emakumeen aurkako indarkeria oztopoa da gizarte inklusibo eta iraunkorrak eraikitzeko. Horregatik, Txorierriko Mankomunitateak genero-berdintasunaren eta indarkeria ezaren alde egiten du. Ezinezkoa delako gizarte bat loratzea, herritarren erdia erasotua izateko beldurrez bizi bada.\nEgun hori kontuan hartzeak, genero indarkeriaren aurka altxatzea esan nahi du eta emakumeak aldaketaren erdigunean egon behar dutela gogoratzea. Izan ere, aurten –urtea amaitu ez den arren–, Espainian 37 emakume erail dituzte eta ezin ditugu ahaztu umezurtz utzi dituzten 24 umeak.\nBeraz, Txorierriko herritarrak animatu nahi ditugu emakumeen aurkako indarkeriaren aurrean gaitzespena erakustera, eta babesa eskaintzera indarkeria jasan duten emakumeei. Horretarako, Txorierriko herrietan egingo diren mobilizazio eta ekintzetan parte hartzera animatzen zaituztegu.


Arnaldo Otegik esan du Madrilen neurriak "berandu" heldu direla | Gizartea | Berria\nNoiz sortua: 2020-03-29 17:33:14\nArnaldo Otegik esan du Madrilen neurriak "berandu" heldu direla\nAlderdi, sindikatu eta enpresaburuen mahai bat osatzeko eskatu du, krisitik ateratzeko estrategia bat eratzeko, eta langileek ez ditzaten kalteak ordaindu\nArnaldo Oregi, artxiboko irudi batean. Jon Urbe / Foku Tamaina handiagoan ikusi\n2020ko martxoak 29\nPedro Sanchezek lan jarduera eteteko erabakia hartu du "egoerak behartu duelako, leku batzuetan osasungintzaren kolapsoa dagoeneko gertatu delako", esan du Arnaldo Otegi EH Bilduko koordinatzaile nagusiak. Otegiren arabera, "inprobisatzen ari dira, berandu eta gaizki, estrategia argirik gabe".\nHorrez gain, euskal herritar askori eragiten dieten erabakiak Madrilen hartzea gaitzetsi du. "Euskal herritarrok ez gara adingabekoak".\nAlderdiek, sindikatuek, enpresaburuek eta gizarte eragileek mahai bat osatzea proposatu du, krisiari aurre egiteko estrategia erabakitzeko. Agindu duenez, EH Bilduk eskatuko du krisia ez dezatela langileek eta pentsiodunek "berriz" ordaindu.\n"Mintzaleku hori izan bagenu, gauzak lehenago eta beste modu batera egingo genituzkeen". esan du. "Egunen batean hitz egingo dugu Europako autogobernurik handienaren inguruan, horren benetako izaera ikusten ari baikara".\nBirusa ez zabaltzeko ahaleginek lehentasun izan behar dutela adierazi du, horrek emango duelako gero aukera ekonomiaren krisiari aurre egiteko. "Mailuaren estrategia behar dugu, birusaren zabalkundea kolpatzeko". Horretarako erabateko konfinamendua ezinbestekoa dela berretsi du. Horrez gain, krisiak gizartean eragingo dituen kalteak arintzeko "saihesbide" bat behar dela adierazi du. "Diru publikoa pertsonen, familien, langileen eta enpresen kostu finkoen zerbitzura jarri behar da".\nInfekzio tasa jaistea da lehen helburua, Otegiren arabera. Erantsi du gero proba asko egin beharko direla konfinamendu neurriak apurka kenduz joateko.\nEkainaren 8tik egin ahalko dira bisitak Gipuzkoako zahar etxeetan\nEgoiliar bakoitzeko senide bakarra joan ahal izango da bisitan, eta segurtasun neurriak zorroztuko dituzte. Gipuzkoako zahar etxeetan 167 pertsona hil dira izurria hasi zenetik; gaur egun 22 eri daude, bi egoitzatan.\nHegoaldea lehen fasera igaro izanaren arrazoiak eman ditu Espainiako Gobernuak\nEspainiako Osasun Ministerioak zehaztu du egoera epidemiologiko «ona» izan dela Nafarroa pasatzeko arrazoia; Osakidetzak pazienteak artatzeko duen «gaitasun handia», berriz, Araba, Bizkaia eta Gipuzkoa igarotzekoa. Maiatzaren 11n aldatu zen lehen fasera Hegoaldea.\nDatuen peskizan (eguneko laburpena)\nBeste zazpi pertsona gehitu behar dira koronabirusarekin hildakoen zerrendara. Bost EAEn, bi Nafarroan. PCR bidezko 11 positibo berri agertu dira.


Proiektuak CDTI, Enisa eta Eusko Jaurlaritzarekin kontrastatzen – InfoBeaz\nDenbora eta beren lehen urratsak egiten dituzten enpresentzat gauzak erraztea izan zen iaz bilera honen lehenengo edizioan gehien baloratu ziren alderdietako bat. Aurten beste iritzi bat daukagu erantsteko: “banakako elkarrizketa maisu-klase bat bezalakoa izan da”.\nIzan ere Alberto Moratiel, Enisakoa; Luis Maeso, CDTIkoa; eta Agustín García, Rosa Murillo, Ignacio Beltrán eta Roberto Pérez de San Román Eusko Jaurlaritzako Industria eta Berrikuntza Sailekoak, beren finantzatze-bideak Beazek bultzatzen dituen ekintzailetza-proiektuetan txertatzen ahalegintzeaz gain, apur bat harago doaz, bideak eta kontaktuak iradokiz, eta hori jardunaldiak utzi duen oroitzapen handienetako bat da.\nJardunaldia Beazko Finantziazioa – Dirulaguntza mapa zerbitzuak bultzatzen du; izan ere haren zeregina zuzenean kudeatzen ditugun dirulaguntzez gain osagarriei buruz ere informazioa eta aholkularitza ematea da eta zuen zerbitzura daukazue urte osoan.\ndiru-laguntza, finatziazioa, jardunaldia


Albisteak - Zergatik dira hain garrantzitsuak kanpoko LED errotuluak?\nLED kanal gutuna\nAtzeko argiz kanpoko letrak\nAurrealdeko eta atzeko argiko letra kanalak\nAurrean argiztatutako letra kanalak\nArgiztatu gabeko Channel Letters\nNeon seinale malgua\nBeirazko Neon Errotulua\nEzkontzako gertaeraren ikurra\nLED bonbilen ikurra\nZergatik dira hain garrantzitsuak kanpoko LED seinaleak?\nKanpoko led seinaleak ez daude joera soilik, zure negozioa sustatzeko ertainak dira. Saltoki txiki baten jabea bazara, hori da zure negozioa eta oso garrantzitsua da zuretzat bezero potentzialen arreta bereganatzea. Aro modernoan bizi garenez, eskuz idatzitako zeinu egunak desagertu egin dira. Jendeak oraindik erabiltzen ditu baina jada ez dira erakargarriak. Oraindik, kanpoko led errotuluak erosi beharko zenituzkeen galdetzen al duzu? Zure dirua kanpoko led argietan inbertitzeko 5 arrazoi emango ditugu.\nLetraren tamaina, hizkiaren altuera izenaz ere ezaguna, batez besteko ikusmena duen pertsona batek zure mezua zein distantziatara irakur dezakeen da. Gaizki ateratzeak zure letrak irakurtzeko edo handiegiak izateko oso txikiak izatea ekarriko du. Horrek eragin handia du zeinuaren kalitatean eta eraginkortasuna da mezu bat zabaltzea.\nDudenek beren lekua betetzen du eta beharrezko erregelialia hornitzen du. Herrialde paradisematikoa da, eta bertan esaldi zati erreak zure ahotan sartzen dira.\nKanpoko led seinaleak erabiltzeko beste arrazoi bat distiratsuagoak direla eta jende asko erakartzen duela ordu moteletan ere. Zure negozioa kanpoaldean badago, aukera ezin hobea zure negoziorako. Seinale horiek distiratsuak ez ezik, argi ikusten dira. Horrek esan nahi du zure bezeroei zuk eskaintzen duzuna ikustea erraztuko duzula eta zuregana etorriko direla.\nMezuaren ordua: 2020-08-09\nHirugarren solairua, No.499-951 Baqi Rd, Shishi Hiria, Fujian Probintzia, Txina\nNola iragarki zure negoziorako bidea\nKanpoko LED seinaleen potentzia\nBidali aurrekontu eskaera eranskinak CDR, AI, EPS edo PDF formatuan.\nEz ahaztu harremanetarako pertsonaren izena sartzea,\nenpresaren izena, enpresaren helbidea eta telefono zenbakia.


Herriko komertzioetan 30 euro gastatuta, telazko poltsak eta tuper-ak opari, Dendak Baik abiatutako kanpaina berrian - Durango - Anboto.org\nHerriko komertzioetan 30 euro gastatuta, telazko poltsak eta tuper-ak opari, Dendak Baik abiatutako kanpaina berrian\nAnboto 2020-09-08 14:02\nEzkerrik hasita: Aritz Bravo Durangoko Udaleko zinegotzia, Alexander Palacios eta Agurne Azkarate Dendak Bai-ko kideak eta Jorge Varela Durangoko Udaleko zinegotzia, Madalenako entrega-puntuan, kanpaina aurkezteko prentsaurrekoan.\nKanpainak helburu bikotza du: herriko komertzioei bultzada ematea eta durangarrak ontzi berrerabilgarriekin erostera animatzea.\nDurangoko udalaren laguntzarekin, 'Guk, Durango' sentsibilizazio kanpaina jarri du martxan Dendak Bai Durangaldeko Merkatari Elkarteak. Kontsumo lokalaren aldeko ekimena ingurugiroarekin lotu dute oraingo honetan, 'Bertako gehiago, kalte ekologiko gutxiago' leloaren bidez. "Aurten pausu bat haratago joan gura izan dugu", azaldu du Alexander Palacios Dendak Bai elkarteko kideak ekimena aurkezteko prentsaurrekoan. Erabilera bakarreko plastikozko poltsen kontsumoa murriztea da helburua.\nHorrela, kanpainara atxikitako establezimenduetan 30 euro gastuta, telazko poltsa batek, sarezko poltsa bik eta tuper batek osatutako pack-a opari jaso daiteke. Entrega-puntu bi jarri dituzte eta opariak urriaren 1era arteko eguenetan jaso ahalko dira. Honako hauek dira bi puntuak:\n- Madalena plaza: irailaren 10ean eta 24an, 10:00etatik 13:00etara eta 17:00etatik 20:00etara.\n- Ezkurdi plaza: irailaren 17an eta urriaren 1ean, 10:00etatik 13:00etara eta 17:00etatik 20:00etara.\nEntrega-puntuetan NAN-a eta erosketa tiketa erakutsi behar dira. Tiket bat baino gehiago izan daitezke. Denen artean 30 eurora heltzea da baldintza bakarra. Eguenero 500 sorta banatuko dituzte, gehienez.\nDurangoko komertzio guztiek parte hartu dezakete ekimenean, elkarteko bazkideek zein bazkide ez direnek. Parte hartu ahal izateko nahikoa da Dendak Bai-ra deitzea edo eurekin hartuemanetan jartzea.\nKanpainari buruzko informazio eguneratua Dendak Bai elkartearen webgunean jarriko dute: dendakbai.eus\nEkimenak Durangoko Udalaren laguntza du. Gobernu Taldeko Aritz Bravok ekimenaren garrantzia azpimarratu du. "Hilabete gogorrak izaten ari dira herriko komertzio txikiarentzat. Beraz, horrelako kanpainak beti izan badira garrantzitsuak, orain garrantzia berezia hartu dute". Jorge Varelaren iritziz horrelako ekimenak "onuragarriak" dira herriko komertzioarentzat eta aurretik helburu berdinarekin martxan jarritako ekimenak gogoratu ditu.


Bloke berriak eraikuntzan - ZientziaEus\n1994/10/01 Elhuyar Zientzia Iturria: Elhuyar aldizkaria\nParietec izeneko hormigoizko bloke berriak Genevan asmatzaileen Nazioarteko Erakusketan urrezko domina lortu du. Horretarako arrazoiak batez ere bi izan dira. Batetik, bloke berri honekin eraikuntzetako hormak erraz egiten dira, eta bestetik hezetasuna eta pitzadurak medio izaten diren onddo eta gainerako germen kaltegarririk ez da sortzen.\nParietec blokeak bi aire-ganbara ditu. Kanaletan altzairuzko barrak jar daitezke.\nParietec izeneko blokearen berezitasuna, bi aldeetan (kanpoko aldean eta barneko aldean) aire-ganbara bana edukitzea da. Blokeak erdiko zona trinkoa eta bi aldeetara airezko ganbararen ondoren plaka bana ditu. Horrela horma barrutik aireztatuta geratzen da. Kanpoaldeko eta barnealdeko plakak blokearen erdialdean daude zona trinkora itsatsita, eta ez zabalera osoan.\nKanpoko plaka erdiko zona trinkoa baino zerbait altuagoa da eta masarik ez du hartzen. Blokea kokatzeko eta hormaren gida gisa balio du. Masa erdiko zona trinkoan besterik ez da ipini behar, eta gaineko blokea utzita presio hutsez muntaia egina dago. Ohizko sistemaren erdia behar da masatan bloke hauekin horma egiten denean, eta denbora ere erdia aski da horma eraikitzeko.\nErdiko zona babesten duten bi aire-ganbarei esker urak eta hezetasunak ez du horma zeharkatzen eta kapilaritatearen kontrako bi hesi direla esan daiteke. Horma lehorragoa eta isolatzaileagoa da, beraz.\nBarneko aldetik eta kanpoko aldetik junturarik nabarmentzen ez zaiolako, entokatzen erraza da eta entokatu ondoren barruko blokeen ingurua ez da nabarmentzen. Horrez gain Parietec blokeak kanal horizontalak ditu, nahi denean altzairuzko barrak sartu ahal izateko.\nHormigoizko bloke berri honen neurriak 20x20x40 cm dira. Beraz, entokatu ondoren 25 edo 30 zentimetroko lodieran trenkada bikoitzen lana egiten duen horma osatzen da. Gainera kostua % 30bat merkeagoa da.\nAkatsik gabeko hormigoia\nFields dominak banatu dira aurten


Aldaketak egiten | Antigua-Luberri BHI\n2017/2018 ikasturtean "Aniztasun Kulturala" izango da ekimenean parte hartzen duten ikastetxeek landuko duten gaia. Ikasgelan bertan eta kanpoan egingo dituzten jarduera desberdinen bidez, integrazio sozialean lan egiten dituzten erakundeak eta hirian bizikidetza bultzatzen duten hainbat esperientzia ezagutuko dituzte.\nZER DA ESKOLA AGENDA 21?\nGure herriek (Euskadin 99 herri) eta gure Derrigorrezko Hezkuntzako ikastetxeek (Euskadin 341 ikastetxe , %50ra) jasangarritasunaren aldeko heziketa bultzatzea erabaki dute eta horretarako ESKOLA AGENDA 21 proiektua aurrera eramatea erabaki dute herrian eta ikastetxean . Beraz Eskolako Agenda 21, guztion konpromezua da, eta, bestetik, ikastetxearen eta haren ingurunearen ingurumen- eta gizarte-hobekuntzaren aldeko ekintza-plana da.\nESKOLA AGENDA 21AREN HELBURUAK GURE IKASTETXEAN\nHelburu nagusia komunitateko partaideek garapen jasangarriaren aldeko heziketa jasotzea izango da, JARRERA ALDAKETA SUSTATUZ.\nIkastetxean KUDEAKETA IRAUNKORRAGOA lortu nahi dugu:\n- Zaborrak gaika bilduz.\n- Argi-indarraren beharrezko erabilpena bultzatuz.\n- Berogailuaren erabilpen egokia bultzatuz\nBestalde, Donostiako udalak proposatutako gaia landuko dugu ikasleekin: 2017/2018 ikasturtean "Aniztasun Kulturala"\n>>BEGIRATU GURE ELOS LANAK << Egin Klik!!!\nZer da ELOS?\nEuropako zenbait bigarren hezkuntzako ikastetxez osatutako europar sare bat da. ELOS sareak bigarren hezkuntzako ikasleak (12-19 urtekoak) Europa eta munduko herritar izan daitezen prestatu nahi ditu. Euskal Herrian: Agurain, Azpeitia, Bilbo, Gasteiz eta Donostiako institutuak gaude. Hemen duzu beste Blog bat:\nIES EKIALDEA BHI (Gasteiz)\nIES UROLA IKASTOLA BHI (Azkoitia-Azpeitia)\nIES ANITURRI (Agurain)\nIES BOTIKAZAHAR BHI (Bilbo)\nIES ANTIGUA-LUBERRI BHI (Donostia)\nELOS eta europar gaitasunak\nIkasle-irakasleen europar gaitasunak definituko dira ELOS Europako ikastetxeetan eta baita European Learning Environmenteko indikadoreak ere.\nELOS Sarearen helburuak\nGaiari buruzko informazioa trukatzea zentroen eta erakundeen artean.\nEuropako adierazle komunak garatzea European Learning Environment horretan.\nIkasle-irakasleen gaitasunak deskribatu, eta ikastetxeetan argitzea europar herritarraren esanahia eta herritartasun hori lortzeko modua.\nCurriculumen garapenari buruzko eztabaida baterako prozedurak erabili.\nElos ikastetxeetan finkatzeko jarraibideak, materialak eta tresnak garatu.\nJardun egokiak saretik kanpo dauden ikastetxeen esku jarri.\nEuropako lankidetzaren emaitzen jarraipena eta ebaluazioa.\nEuropa eskoletan ezarri, Europako programak definitzen lagunduz.\nGazteei motibazioa eman zientzia eta teknologiako ikasketa europarrak aukera ditzaten.\nELOS eskoletako Bloga, oso interesgarria.\nAntigua Luberriko ELOS orria\nGure ELOS orria\nBerritzen. Barkatu eragozpenak\n- Euskara batzordea hainbat ikasle eta irakaslek osatzen dugu eta hilean behin elkartzen gara euskararen erabileraren inguruan ekintzak antolatzeko.\n- Euskal idazleak eta hainbat lanbidetako profesionalak etortzen dira.\n- Kirola eta euskara elkartzeko ekintzak\n- Kantu-bazkaria: betiko abestien transmisioa bermatzeaz gain, kantue bidez kohesioa lantzen dugu.\n- Firin-faran eguna\n- Testu-irudi lehiaketa\n- Abenduaren 3aren bueltan Mintzodromoa burutzen dugu ikastetxean batxilerreko ikasleen gidaritzapean.\n- Ekolingua Tabakaleran DBH eta batxilerrean.\nAbenduaren 3an Batxilergoko ikasleek eginiko bideoa\nBarkatu eragozpenak. Aldaketak egiten ari gara.


NBEk Gadafiri aurre egitea erabaki du\nLehen erasoa nork egingo duen da orain arazoa; hau da, ea nor izango da Gadafiren hegazkinak bota eta presidentearen aldekoak erasotuko dituen lehena.\nNazio Batuen Segurtasun Kontseiluak indarraren erabilera onartu du Libian zibilak babesteko. Honek esan nahi du indarra erabili ahal izango dela Gadafiri aurre egiteko.\nEzbazpenean, lehen neurri bezala, aire eremuaren zati bat ixtea ezartzen da. Gadafiren hegazkin bakar batek ere ezingo du aireratu, hala eginez gero, bota egingo dute. Eta neurri honek ez badu balio zibilak babesteko, ?beharrezko neurri guztiak? onartzen dira hau da, zuzeneko erasoak egin ahal izango dira Gadafiren jarraitzaileen aurka, hauek zibilak hiltzen segiz gero.\nOrain ,sortzen den arazoa, honako hau da: Nork botako ditu Gadafiren hegazkiñak, eta nork erasotuko ditu gadafitarren posizioak? Logikoena beste herrialde arabiarrek egitea. Azken finean, Liga arabiarra izan zen joan den astean aire eremua ixteko eskaria egin zuena; baina herrialde arabiarrek ez dute ez bitartekorik ez gogorik misio hau aurrera eramateko. Beraz ,jakintzat ematen da NATOk egin behar duela lan zikina: europarrek eta estatubatuarrek.\nFrantziak eta Britania Handiak sekulako protagonismoa hartu eta misioarekin lehen bait lehen hasteko prets daudela esan dute, litekeena beste herrialde europar batzuk gauza bera egitea. Obamak nahiko lan dauka Iraken eta Afganistanen, beraz ez du hemen sartu nahi, baina oso pozik dago Londresek eta Parisek erakutsi duten jarreraren aurrean, hala ere,era batera edo bestera Obamak ere parte hartu beharko du.\nInformazio gehiago:Eitb: NBEk Gadafiri aurre egitea erabaki du


Futbol Soccer Kontrol konbinazioak - Lanbide Soccer Coaching\nKontrol konbinazioak, torneaketa eta jasotzea\nSentsibilizazioa eta Vision.\nZulatzeko No: CON1\nArea / Denbora: 25x25yrds (20mins)\n25x25ryd area bat erabiliz. Banatu plaza handi the 4 txikiagoa koloreko karratu. Gutxi gorabehera. 12-13yrds zabalera bakoitzak. 6 jokalari (elikadurak) Jokatzeko eremuaren kanpo jartzen. 6 jokalari jolasten area barruan dira. Biratu elikadurak eta jokalari zentrala izanik sarritan artean jokalariek. 3 futbol pilotak dira elikadurak batera jarri.\nSarera barrutik en jokalari gainditu elikadurak, eta burutzeko 2 jardueretako bat. Futbol zulagailu estandar eskemak goiko sekuentzia aipatzeko:\n1a. Feeder A A1 sartu baloia bat lehen ukitu onarekin pass jasotzen duen pasatzen da.\n2a. A1 dribble (baloia batera doa) sektore batean sartzeko.\n3a. Orduan A1 elikadura ireki batera pasatzen da.\nHartzaileek beren buruak (begiak) jolastu sortu behar du eta kontzientzia ona duten aukerarik espazio erasotzeko ikusteko. Parte espazioa eskuragarri behatzeko behar.\nDezagun da erritmo egokian hartuz gero jasotzeko baloia run.\nTxandaka, lurrera kako, barruan kako, cryuff txanda, eta abar mota bat landu\nBizkortzea txanda egin da ondoren.\n1b. Feeder A A2 sartu baloia bat lehen ukitu onarekin pass jasotzen duen pasatzen da.\n2b. A2 dribble (baloia batera doa) sektore batean sartzeko eta, aldi berean bat egiten du. (Hau txanda jakin bat izan daiteke entrenatzaile bat eskatzen bada).\n3b. Orduan A2 elikadura ireki batera pasatzen da.\nAurrerago jokalari desafio defendatzaile bat (edo bi) gehituz praktikara eramanez. Hau 6vs2 eszenatoki bat sortu nahi.\nJokalari animatzea abiaduran korrika eta kontrol estuak ez txandaka dute. Parte sarritan behar euren burua gora edo beste bakoitzean egingo dute topo. Jokalariek txanda egiteko zentzuzko maila bat honen defendatzaile behar saiatu aurretik gai izan behar.


Hegazti harrapariak – Ikastola Askatu\nData: 2013eko azaroaren 28a Atala: Albisteak/Hezkuntza/Lanean Egilea: jabea\nEkosistemen inguruko lanketarekin jarraitzeko eta guraso batek eginiko proposamena aintzat hartuz, Euskal Fauna izeneko taldeko arduradunekin harremanetan jarri ginen, gure artean inoiz burutu ez dugun ekintza bat antolatzeko. Azaroan izan dugun eguraldi kaskarrak ekintza atzeratu digu eta, azkenean, atzo burutu ahal izan genuen hegazti harraparien inguruko ekintza zoragarri hau.\nHotz handia izan genuen arren, denak irrikaz eta, zergatik ez aitortu, beldurrez geunden. Sabeleko harrak, hala ere, baretzen joan ziren hegaztiak lasai lasai bere zutabean jarrita ikusi genituenean. Dena den, lehen ustekabea hasieran izan genuen suge eder bat atera zutenean. Batzuk ikaratu ziren arren, segituan konturatu ginen oso lasaia zela, ez zuela ezer egiten eta denok laztandu ahal atoledo izan genuen.\nJarraian, hegazti harrapariak aterako zirela uste genuenean, triku berezi bat erakutsi ziguten. Amerikarra omen zen eta gure garrasiak entzunda, ikaratu egin zen nonbait. Kontua da bere arantzak baino ezin izan genituela ikusi eta ukitu, noski.\nOndoren, bai, ondoren hegazti harrapariak ikusten, informazioa jasotzen eta ukitzen hasi ginen. Era askotako harrapariak ikusi ahal izan genituen: belatz handi, belatz gorri, hontz handi, hontz zuri, zingira-hontz, arranoak… Harraparien inguruko informazio gehiago nahi izanez gero, SAIAK izeneko web orria duzu oso aproposa horretarako.\nPolitena, zalantzarik gabe, arranoekin egin genituen hegalaldi saioak. A ze beldurra guregana zetorrenean! Banan-banan arranoa gure besoan hartzen joan ginen eta ezertxo ere gertatzen ez zela ikusi arren, errespetua ez genion galdu, izugarria baitzen hegoak zabal-zabalik zituenean.\nAzkenean, hoztuta baina pozik jaitsi ginen Oiangutik eta etxerako bidea hartu genuen. Ea hurrengoan zer nolako abentura prestatzen dugun.\nBitartean, bideo eta argazki sorta batekin uzten zaituztegu.\nAurreko mezua Aurreko mezua: Animaliak alaitasunez ikasten\nHurrengo mezua Hurrengo mezua: Jolasa eta adimen emozionala


Beira mateatu eta makurretan\naukera zabala textura eta marrazkietan\nerabil anitza eta gogortasuna\nisolamendu termiko eta akustikoa\nbalore estetiko haundia\nAdarra kristaldegian 20 urte baño gehiagoko esperientzia beira eta bere inguruko osagaietan.Zerbitzua emanez enpresa zein partikularrei.\nBaita ere zure proiektuak aurrera eramateko beharrezko duzuna zure eskura jartzen dugu,horretarako beharrezkoak dire teknologia eta lantaldearekin.Guzti hori kalitaterik goren eta prezio lehiakorretan.Harremanetan jarri eta aholkatuko zaitugu.\negurtasuna da bere doai nagusiena.Bi beira edo gehiagoz osaturiko materiala da,berauek elkarren hartean PVB (polivinilo butiral) izeneko materiala daramate presio eta bero prozesu batez bat eginda.Honi esker beira hausten bada ere ez da zatikatzen.\nMerkataritzako beira jartzeak\nBeira arrunta baño lau aldiz gogorragoa da eta hautsi ezkero berriz zati txiki biribilletan desintegratzen da zauri larriak ez eragiteko.Batez ere zuloak edo beste era bateko mekanizatuak daramatzaten beiretarako gomendatzen da.Beira epela laminatu ere egin daiteke horrela bien onurak geituz.\nIsolamendu termiko eta akustikoa lortzea da honen elburua. Bi beira xafla edo geiago (arrunt,laminatu,epel,xaflatu...) elkarren artean profil metaliko batekin juntatuz lortzen da, beraie artean aire deshidratatu kamera bat sortuaz.\nTonu eta lodiera ezberdinetako ispiluak ditugu , raiatze eta erdoiltze aurkako erresistentzi haundikoak.\nEdozein kolorez margotzeko aukera dago , brillu edo opakoan , balore estetiko haundikoak dekorazio proiektuetarako.\nDekorazio arloan erabiltzen da , alde batetik textura ezberdinak edo marrazkiak izaten ditu.\nBeiraki bikoitzekin konbinatuta\nEdozein proiektutarako kalitate haundiko osagarri bilduma zabala.\nLastaola poligonoan 9 zenbakian gaude.\nGoogle mapesen ikusi\nJar zaitez gurekin harremanetan eta 24h baino gutxiagotan erantzungo dizugu\nAdarraren beiragintza pribatutasun-politika onartzen dut\nArduraduna: Cristaleria Adarra, S.Coop.Pol.Lastaola A-9, 20120 Hernani\nHelburua: Harremanetarako formularioen idatzitako mezua erantzutea.\nHartzaileak: Bate ere ez, zure datuak ez dira gordeko.\nEskubideak: Onartu ditzazkezu edo ez, gure pribatasun gidalerroak.\nAdarra kristaldegia zurekin harremanetan jartzeko bakarrik erabiliko ditu formularioan emandako datuak. Adarra kristaldegia ez ditu erabiltzaileak emandako, inolako informaziorik gordeko.


Landa-deskonexioa - Erreserba Bilbao Bizkaia\nPresarik gabe. Landa-turismoa, landetxeak, aparteko eremu paregabeak: mendiak, errekak, ibarrak… Naturan arnasa hartu.\nHamaiketakoa Gorka Izagirre Upeltegian\nGorka Izagirre Upeltegiak hamaiketakoa berreskuratuko du uda honetan. Hamaiketakoa bazkaldu aurretik hartzen den mokadua da. Betiko gilda, urdaiazpiko eta Idiazabal gazta bikainen lagun, gure txakolin finenak: gazteenetik elaborazio-prozesu bereziak izan dituzten horietaraino. Zure zain gaude!\nTxakolina Gorbeiara begira\nBisita Ugabe Txakoli upategira eta haren mahastietara: natura betean dagoen familia-upategi txiki bat dugu hau, Gorbeia mendiaren eta Dimako haitzen parean dagoena.


Euskal autonomia erkidegoko gizarte-ekonomiari buruzko kontakizuna eskuragarri dago – OVES-GEEB\nEuskal autonomia erkidegoko gizarte-ekonomiari buruzko kontakizuna eskuragarri dago\nUneko orria Euskal autonomia erkidegoko gizarte-ekonomiari bur...\nApirilaren 4an, “Euskal Herriko gizarte-ekonomiari buruzko kontakizuna” aurkeztu zen Deustuko Unibertsitatean. Hiru euskal unibertsitateek egin dute ikerketa- eta konpilazioa-lan hori, gizarte-ekonomiako euskal sareen partaidetzarekin. Elena Pérez Barredok, Eusko Jaurlaritzako Lan eta Gizarte Segurantza sailburuordeak eta lan-zuzendaritzak hartu zuten parte ekitaldian: Marta Encisok (Deustuko Unibertsitatea), Aitor Bengoetxeak (UPV/EHU) eta Leire Uriartek (MU) nabarmendu zuten lehen aldiz horrelako lan bat egin behar zela eta kontakizuna gizarte osora zabaldu behar zela, bereziki, gazteriaren eta prestakuntzaren arloan.\nGizarte-ekonomiako erakundeen ordezkariak ere izan ziren, baita Jokin Díaz, Eusko Jaurlaritzako Gizarte Ekonomiako zuzendaria, Aitziber Mugarra, argitalpenaren argitalpenaren arduraduna, eta argitalpenean parte hartu duten hiru unibertsitateetako hainbat pertsona ere.\nLan honetan Euskadin Gizarte Ekonomia osatzen duten familia desberdinen errealitatea aztertzen da: Kooperatibak, Lan-Sozietateak, Enplegu-Zentro Bereziak, Laneratzeko enpresak, Arrantzaleen Kofradiak, Eraldaketarako Nekatzaritza-Sozietateak, Mutualitateak, Elkarteak, eta Fundazioak. Gainera, Euskadiko Gizarte Ekonomiaren azterketa dago, eta Ekonomia Solidarioari erreferentzia.\nFamilia bakoitzean, bere egitura juridiko propioa aztertzeaz gain, datu sozioekonomiko eguneratuak eman, erakundearen egitura azaldu, bere ezaugarri nagusiak azpimarratu, eta Gizarte Ekonomiaren familia bezala dituen erronkak mahaigaineratu dira.\nLan honek Eusko Jaurlaritzaren Lan eta Enplegu Sailaren dirulaguntza eduki du. Hiru euskal unibertsitateen artean egindako lana da: Euskal Herriko Unibertsitatea, Deustuko Unibertsitatea, eta Mondragon Unibertsitatea. Euskadiko Gizarte Ekonomiaren sektoreko entitate ordezkari guztien laguntza eduki du baita ere.\nLiburua 3 hizkuntzetan dago: euskera, gaztelera, eta ingelesa, eta open access sistemarekin hedapena sustatzeko.\nRelato sobre la economía social en el País Vasco https://www.euskadi.eus/publicaciones-economia-social/web01-a2gizeko/es/\nEuskal autonomia erkidegoko gizarte-ekonomiari buruzko kontakizuna https://www.euskadi.eus/gizarte-ekonomia-argitalpenak/web01-a2gizeko/eu/\nThe Story of Social Economy in the Basque Country https://www.euskadi.eus/publicaciones-economia-social/web01-a2gizeko/es/\nIturria: GEZKI Institutua UPV/EHU\nGizarte Ekonomia eta Ekonomia Solidarioa unibertsitate masterraren aurreinskripzio epea zabalik »


Lata birziklatuak apaingarri gisa | Ekogras - blog\n← Edukiontzi laranjaren ordua da\nIdiazabal gazta →\nAltzairuzko ontziek badute bereizgarri bat: magnetikoak dira. Ezaugarri honek guztiz bereizten ditu gainerako materialetatik. Bildutako zabor guztien gainean elektroiman bat jarriz gero, latorrizko ia ontzi guztiak berreskuratu ahal izango ditugu:\nAltzairuzko ontzien birziklapenaren ezaugarriak:\n. Berreskuratzen den altzairu guztia birzikla daiteke.\n. Altzairua nahi adina birzikla daiteke, ziklo bakoitzean bere ezaugarrietako bat bera ere galdu edo hondatu gabe.\n. Gastu ekonomikoari dagokionez, altzairua birziklatzea errentagarria da.\n. Birziklapena nahitaezkoa da industria siderurgikoan.\nZenbat eta altzairuzko ontzi gehiago berreskuratu, orduan eta kopuru handiagoa birziklatzen ariko gara. Birziklatzen dugun altzairu erabili tona bakoitzeko, tona eta erdi burdin mea eta gutxi gorabehera 500 kilo ikatz aurrezten ditugu. Energiari dagokionez, % 70 aurrezten da, eta uraren kontsumoa % 40 murrizten da.\nLatak birziklatu aurretik, ingurumenaren arloko 3 arauak aplikatuz, berrerabili egingo ditugu. Kontserba latak, pintura latak, metalezko latak, PVCzko hodiak, esekigailuak, etab. oso ohikoak dira gure etxeetan, eta gehiago erabili behar ez ditugunean zaborretara botatzen ditugu.\nZergatik ez ditugu apaingarri praktiko eta dotoreak egiteko erabiltzen?\nHona hemen mahaiak ezin ederrago apaintzeko ideiak erakusten dituzten hainbat irudi. Horretarako, latak koloretako paperekin forratu eta lore alaiekin bete ditzakegu, edo laten kolore gamarekin jolas egin dezakegu.\nLatak lanerako eta eskulanetarako eremuan jartzeko ere aprobetxa ditzakegu. Horiei esker, material guztia ordenatuta eta begien bistan eduki ahal izango dugu.\nLehengaiak zaintzea eta naturaren orekari eustea nahitaezko betebehar gisa ikusi behar ditugu, etorkizuneko belaunaldiek inguruneaz gozatzeko aukera izan dezaten. Horretarako, gure hondakinak berreskuratzeko eta birziklatzeko ahalegina egin behar dugu.\nLatorrizko ontziak, altzairuzkoak direnez, edukiontzi horietan edo garbiguneetan utzi behar dira.\nDecoratrix web orrialdean ikusitako irudiak.\nPosted in Ekoideas\tTagged decoración, ecoidea, ideas, imaginación, jardín, las 3r, primavera, reciclar, reutiliar\tpermalink


Versets bibliques sur le sujet: Honnête -> Bon Caractère\nBon Caractère: [Honnête]\nOngi jokatzen ahalegintzen naiz, Jainkoaren aurrean ez ezik, baita gizakien aurrean ere.\nSaia zaitez Jainkoaren aurrean onesgarri agertzen, zertan lotsaturik ez duen langilea bezala, egiaren mezua zuzen irakasten duena bezala.\nEz jarraitu elkarri gezurrak esaten, izaera zaharra eta beronen araberako jokabidea erantzi\nBazter ezazue, beraz, gezurra eta esan egia nork bere lagun hurkoari, guztiok elkarren atal baikara.\nGoitik datorren jakinduria, berriz, garbia da lehenik; gainera, baketsua, bihozbera, amore-emailea, errukitsua eta fruitu onak dakartzana, alderdikeria eta itxurazalekeriarik gabea.\nEta besteek zuei egitea nahi duzuena, egin zuek ere besteei.\nZuzen dabilena seguru dabil, bide okerretik doana nabarmen geratzen.\nBeren prestutasunak gidatzen ditu zuzenak, beren faltsukeriak hondatzen maltzurrak.\n Egiazaleak zuzentasunez du aitortzen, lekuko faltsuak gezurrez. Berritsuen mihia ezpata zorrotza, zuhurrena osasunbidea. Egiazaleak betiko irauten du, gezurtiak begien itxi-ireki bat. Gaizkileen buruan engainua, bakea aholkatzen dutenengan poza. Zintzoari ez zaio kalterik suertatuko, gaiztoari zoritxarra bete-betean. Jaunak gorroto ditu gezurtiak; atsegin ditu, ordea, egiaz jokatzen dutenak.\nLekuko egiazaleak gezurrik ez, lekuko faltsuak gezurra barra-barra.\nNahiago Jaunak gizakiak justiziaz eta zuzenbidez jokatzea, sakrifizioak eskaintzea baino.\nEzpainetan musu ematea bezala da erantzun egokia ematea.\nPortaera prestukoa salbatu egiten da, jokabide okerrekoa bat-batean erori.\nZorionekoa errukitu eta laguntzen duena, bere arazoak zuzen daramatzana.\n«Badakit, ene Jainko, gure asmorik gordeenak aztertzen dituzula eta zuzentasuna maite duzula; asmo zuzenez eskaini dizkizut bat-batean gauza hauek guztiak, eta bozkarioz ari naiz ikusten hemen dagoen herri guztiak ere eskuzabal egiten dizkizula bere emaitzak.\nGauza guztiak beronen bidez egin ziren, eta egindakotik ezer ez da berau gabe egin.\n Gainerakoan, senideok, hartzazue aintzat egiazko, gizabidetsu, zuzen, garbi, maitagarri eta goresgarri, bertutetsu eta onargarri den guztia. Egizue niregandik ikasi, hartu eta entzun zenutena eta niregan ikusia. Eta bakea ematen digun Jainkoa zeuekin izanen duzue.\n1 Pierre 3:10-12\n Izan ere, bizia maite duenak, luzaroan bizi eta zoriontsu izan nahi duenak, mihia gorde behar du gaitzetik eta ezpainak engainutik. Gaitzetik aldendu behar du eta on dena egin, bakea bilatu eta haren bidetik ibili. Zintzoengan baititu Jaunak begiak, haien deiak entzuteko adi belarriak; baina gaizkileei aurpegi ematen die Jaunak.\n Sei gauza gorrotatzen ditu Jaunak eta zazpigarren bat erabat du higuingarri: begi harroak, mihi gezurtia, errugabearen odola isurtzen duten eskuak, asmo txarretan dabilen burua, gaiztakeria egiteko presa duten oinak, gezurra dioen lekuko faltsua, eta zazpigarrena, senide arteko liskarren sortzailea. Seme, bete aitaren agindua eta ez baztertu amak irakatsia.


Imanol Urbieta hil da, ranroberra martxan utzita | Kultura | Naiz\nImanol Urbieta hil da, ranroberra martxan utzita\n83 urte zituela hil da Imanol Urbieta. Musikaria eta irakaslea izan da. Musikak haurren heziketan duen garrantziaz jabetuta, ideia horren bueltan osatu du bere ibilbide osoa.\nAmagoia Mujika|ZARAUTZ|2016/09/28|Iruzkin 1 Eguneratua:\nImanol Urbieta 2014ean. (Gorka RUBIO / ARGAZKI PRESS)\nZarauzko musika plazan jaio zen duela 83 urte eta bizitza osoa musikaren bueltan egin du musikari eta musika irakasleak. Ez da lan erraza gaur hil den Imanol Urbieta –Manolo, askorentzat– zer izan den hitz pare batean jasotzea. Musikaria eta irakaslea izan da, baina hori baino askoz gehiago ere bai.\nBerrogei urtean zenbat belaunaldi ez ote dituen kantuan jarri. Berak sortutako abestiak Euskal Herriko hainbat belaunaldiren txikitako soinu banda izan dira; ‘Txiki-txiki-txiki ikusten naiz kalean’, ‘Ranroberra’, ‘Astoa ikusi nuen’, ‘Alaken’, ‘Mak Mikel’... Eta Imanol Urbietaren soinu banda ez da isildu, orain haur direnek Ranroberrarekin kantuan eta dantzan segitzen baitute.\nArantzazun eta Erroman ikasi ondoren, Valentziako Unibertsitatean Filosofian lizentziatu zen. Donostiako Kontserbatorioan musika ikasketak egina. Zarauzko Irrintzi taldean sartu zen 1957 inguruan, eta herriko antzerki eta dantza saioetan parte hartzen hasi zen. Baita Euskal Jaien antolakuntzan ere. Hainbat abesbatza eta musika talderen sortzaile eta zuzendari izan da.\nHaur kantarien mugimendua sortu zuen Zarautzen: haurrak kantuan eta ipuinak kontatzen jarri zituen; herriz herri ibili ziren eta haurrentzat euskaraz egin den lehen diskoa grabatu zuen: ‘Haur Kantariak’, (1967). Zarauzko ikastolaren lehenengo urteetan bertako irakasle izan zen. Zarautzen musika-eskola bat sortu zuen, Hernanin beste bat eta Donostian beste bat: Xirula Mirula.\nImanol Urbietak kontatzen zuen hiruzpalau urte zituela handitan zer izan nahi ote zuen galdetu ziotela. Eta, berak, erantzun: «Nik ofizio alegreena izan nahi dut». Eta halakoxea izan da bere ofizioa, poz eta alaitasun handia banatu dituena. Urbietarentzat musika ez zen helburua, bitartekoa baizik, mundua deskubritzeko eta haurrak bere burua deskubritzeko bitartekoa. Eta horretan tematu da bere ibilbide guztian, haurren begiak munduaren parean zabaltzen, musikaren eskutik.\nUrbietak hainbat sari jaso zituen. 2007an Gipuzkoako Aldundiak Abbadia saria eman zion eta Durangoko Azokan 2010ean Argizaiola saria jaso zuen. 2013an, berriz, bere kantuen bertsioekin ‘Bakarrik eta libre’ diskoa osatu zuten Zarauzko Udalak, Elkarrek eta Mikel Kazalisek, musikariari omenaldi gisa.


Iriartek EH Bilduren babesa eskaini dio Urkulluri, «estatu politika egiteko» | Politika | Berria\nPolitika orokorreko eztabaida. Taldeen erantzunak\nIriartek EH Bilduren babesa eskaini dio Urkulluri, «estatu politika egiteko»\nMartinezek «izaera sozial handiko estatutu bat» nahi du, eta Mendiak «abenturak» arbuiatu ditu. «Desleial» jokatzea leporatu dio Alonsok\nMaddalen Iriarte, atzo, politika orokorreko eztabaidan. JUANAN RUIZ / FOKU\nArratsaldean, talde parlamentarioek hitza hartzeko txanda izan zuten Politika Orokorreko Eztabaidan, eta autogobernua izan zen indar politiko guztiek jorratutako gaietako bat. Maddalen Iriarte EH Bilduko bozeramaileak ontzat jo zuen kontzertu politikoaren proposamena: «Benetako aldebikotasun bermatua gauzatuko luke». Ados dago EH Bildu, eta, Iriarteren hitzetan, «hortik etor daiteke akordioa eta irtenbidea, oinarriak errespetatuz». «Beste harreman baten» beharra azpimarratu zuen, eta azaldu Espainiak ez duela beste harreman hori «besterik gabe eskainiko, eta EH Bilduk ez beste inork ez du lagunduko». Hortaz, indar subiranistaren elkarlana eskaini zion Iriartek Iñigo Urkullu Jaurlaritzako lehendakariari: «Ez gara estatu bat, baina estatu politika egin behar dugu. Estatu itun bat behar dugu jendea babesteko; herri akordio bat».\nAlabaina, Urkulluk sarri aipatu du Eusko Legebiltzarreko Autogobernu Lantaldeko adostasuna zabaltzeko beharra, baina galdera egin zion Iriartek: «Akordioaren zer parte zaude prest kentzeko akordioa zabaltzeko? Ez du balio akordioa desnaturalizatzea, baliogabetzea eta konstituzionalistei beto eskubidea ematea».\nLander Martinez Elkarrekin Podemoseko bozeramaileak nabarmendu zuen Urkulluren hitzaldian aipatutako lehentasunak Elkarrekin Podemosek «behin eta berriz» aipatutako gaiak direla, eta, nagusiki, alor sozialez jardun zuen. Besteak beste, Jaurlaritzari eskatu zion «migrazio politikak erreklamatzeko», eta gogorarazi gizarte babeserako zerbitzuetan artatutako pertsonak «krisialdiaren unerik okerrenean baino gehiago» direla.\nAtal horretan, Martinezek esan zuen Elkarrekin Podemos «izaera sozial handiko estatutu berri baten alde» dagoela, baita indarkeriaren biktimek «egiarako, justiziarako, aitortzarako eta erreparaziorako eskubide berbera» izatearen alde ere: «Horretan guztian elkartu gaitezke, Urkullu jauna, akordio zabal eta pluralen bitartez».\n«Ahaztu eredu konfederala»\nIdoia Mendia PSE-EEko bozeramailea Autogobernu Lantaldeak adostutako oinarrien eta Urkulluk eginiko hitzaldiaren kontra mintzatu zen: «Lizarra I.ek eta II.k, 1930eko hamarkadakoak eta mende honetako lehen hamarkadakoak, huts egin zuten. Eta Gernika I.ek eta II.k asmatu, 1930eko eta 1970eko hamarkadetako akordio barneratzaileek».\nOhartarazi zuen sozialistek ez dutela parte hartuko «gauzak apurtzeko inolako abenturatan», eta, PSE-EEk «bermedun autogobernu bat» nahi duen arren, hori ez dela «eredu konfederal baten bidez» lortuko. Eredu hori «ahazteko» eta egungo sistema hobetzeari begira «indarrak batzeko» eskatu zion Urkulluri.\nAlfonso Alonso PPko bozeramailea izan zen mintzatzen aurrena, eta gogor jardun zuen estatus erreformaren kontra. Bost taldeek izendatutako aditu talde batek azaroaren 30era arteko epea du estatutu zirriborro bat taxutzeko, baina testu horren edukiak arbuiatu zituen Alonsok: «Zure komisionatuak [Mikel Legarda EAJko diputatuak] kontzertu politikoa proposatu du. Horrek konstituzioa gainditzen du, desleialtasun onartezina da eta Espainiako Gorteek ukatuko dute, Ibarretxe planarekin egin bezala».\nJoseba Egibar EAJko bozeramaileak itxi zuen talde parlamentarioen txanda, eta azaldu estatus berrirako testu artikulatua «onartutako oinarrien araberakoa» izango dela «derrigor».


Unibertsitateko irakasleen gaikuntza nazionaleko sistema aldatzeko eskatu dute errektoreek | Consumer\nUnibertsitateko irakasleen gaikuntza nazionaleko sistema aldatzeko eskatu dute errektoreek\nBeren ustez, prozesu hori "oso garestia eta ez-eraginkorra" da irakasle egokiak aukeratzeko.\nEspainiako Unibertsitateetako Errektoreen Biltzarreko Batzar Orokorrak (CRUE) unibertsitateko irakasleen gaikuntza nazionaleko sistema aldatzeko eskatu du, beren funtzionamendua hobetzeko, “oso garestia eta ez-eraginkorra” baita irakasle egokiak aukeratzeko. Unibertsitateko komunitateak gero eta kezka eta kezka handiagoa du prozeduraren funtzionamenduaz, eta CRUEk uste du iritsi dela “bere gabeziak atzemateko eta horiek zuzentzeko neurri batzuk zehazteko azterketa egiteko unea”.\nBestalde, Julio Iglesias Usselko Hezkuntza eta Unibertsitate Estatu idazkariak uste du ez dela aldaketarik egin behar, emaitzen arabera sistemak behar bezala funtzionatzen baitu.\nCRUEren azken batzarrean, “Gaikuntza nazionaleko sisteman antzemandako disfuntzioei eta horien balizko hobekuntzari buruzko txostena” aztertu zen. Bertan, prozedura horren “akats nagusiak” jasotzen dira eta “hobetzeko egin beharko liratekeen aldaketak azaltzen dira”.\nGaikuntza nazionaleko sistema Unibertsitateen Lege Organikoan (LOU) unibertsitateko irakasleak hautatzeko endogamiari aurre egiteko ezarritako prozeduretako bat da. Sistema horren arabera, irakasle funtzionarioentzako izangaiek prozedura bati jarraitu behar diote. Prozedura horretan, probak egin behar dituzte deitutako lanposturako zozketaz aukeratutako zazpi irakaslek osatutako epaimahai baten aurrean.\nIruzur egin zaien itxaropenak\nProzedurak dagoeneko bete du funtzionamendu-ziklo bat, 2002ko irailean unibertsitateek lehen aldiz lanpostu hutsen berri eman ziotenetik Unibertsitateko Koordinazio Kontseiluari, baina CRUEk uste du, eredua indarrean dagoen bitartean, “gaikuntza-sistemak ez duela lortu nahi zen erritmoan martxan jartzea”. Errektoreak oso zuhurrak dira prozesu horretan, eta “lanpostu hutsen berri ematen dute, erretiroek, uko egiteek edo Espainiako unibertsitateen hazkundeak benetan eragindako lanpostu hutsen kopurua baino askoz gutxiago”.\nErrektoreen batzarrak uste du legeria berriak sortutako itxaropenak “proben erregulazio eskasak” zapuztu dituela, “segurtasun juridikorik eza sortzen baitu”. Gainera, uste du “jakintza-arlo berean espezialitate oso desberdinak egoteak eragotzi egin dezakeela zenbait kasutan unibertsitateek irakasle egokiak aukeratzea”.\nEra berean, unibertsitate-zentroek adierazten dute sistema “oso garestia eta ez-eraginkorra” dela eta “erabat neurrigabea” lortu beharreko emaitzari dagokionez. Adibidez, CRUEren txostenak adierazten duenez, “hainbat arlotan, ehun hautagai baino gehiago lehiatzen dira, batez beste, dozena bat plazarekin, urteko hiru unetan, bi edo hiru deialdiko”. Horrek esan nahi du pertsona berak herrialde osora joan behar dutela probetan behin eta berriz parte hartzeko. Hurrengo deialdien arabera, 21 irakasle (zazpi batzorde bakoitzeko) hautagai berberak epaitzeko izendatzen dira. Eta egoera horren aurrean, “Administrazioak ez du osorik estaltzen gaikuntza nazionaleko sistema berriaren kostua; sistema hori unibertsitateei dagokie, eta ez dira behar bezala hornitu”.\nEgoera hori bideratzeko CRUEk egin dituen proposamenen artean, honako hau azpimarratu behar da: Unibertsitateko Koordinazio Kontseiluak kostu osoa ordainduko du, ezagutza-arlo guztietan gaikuntza zabalerako deialdia lehenbailehen jarriko da abian eta urtean zehar komunikatutako plaza guztiak deialdi bakar batean bilduko dira. Errektoreek, gainera, batzordekideen txandaketa batzordeetan bermatzea, irakaskuntza-proiektuek izan behar duten edukia zehaztea eta plazak espezialitateko pertsonek beteko dituztela ziurtatzeko sistema bat ezartzea proposatzen dute.\nhabilitación-eu profesores-eu sistema


Basaburua eta Imotz, ETB 2ko Juego de cartas saioan, adiskidetasun eredu - Basaburua - Amezti.eus\nBasaburua eta Imotz, ETB 2ko Juego de cartas saioan, adiskidetasun eredu\nAmezti.eus 2018-12-15 14:14\nETB 2ko Juego de cartas saioan agertu dira Etxalekuko Ostatua, Berueteko Txaseneko Borda eta Aizarozko Ostatua, Aldazko Martitxonea sagardotegiarekin batera. Programako aurkezleak, Javi Sierrak, estrategia gutxien izandako saioa izan dela adierazi du, eta adiskidetasun eredua izateagatik eskerrak eman dizkio lehiakideei. Maritxu Erbiti, Etxalekuko Ostatuko jabea; Angel Álvarez, Berueteko Txaseneko Bordako jabea; Ana Irigoyen, Aizarozko Ostatuko jabea; eta Inaxio Begiristain, Aldazko Martitxonea sagardotegiko jabea izan ziren lehiakide zintzo horiek.\nNahiz eta irabazteko helburuarekin ez zihoan, Ángel Álvarez, Berueteko Txaseneko Borda sagardotegian egindako lanarengatik izan da 2.000 euroko sariaren irabazlea.\nÁlvarez Asturiasen jaio zen, gaztetan Hernanira joan zen, bertan maitemindu eta 3 hilabetetan ikasi zuen euskaraz hitz egiten. Ondoren, bere bigarren maitasunak, sagardotegi lanak, Berueteko Txaseneko Borda martxan jartzera bultzatu zion. Kupelak, itxura, txuletak erretzeko parrila eta sukaldea goraipatu dute bere lehiakideek.\nBigarren postua Maritxu Erbitik daraman Etxalekuko Ostatuak irabazi du. Harriz eta egurrez egindako jantoki ederra, eta bikain antolatua duen sukaldea nabarmendu dute. Bertan, gainera, oiloak eta poniak ditu Erbitik, umeek asko atsegin dituztelako. Han egiten duen bazkari tradizionalak, baratzekoa, eta, bereziki, mamiak, puntu ugari lortzeko aukera eman dizkio.\nHirugarrena, Aizarozko Ostatua izan da, Ana Irigoyenek kudeatzen duena. Txikia izan arren, sukaldea zoragarri prestatua duela esan dute gainontzekoek, eta umeentzako duen txokoa ere asko erakarri ditu. Irigoyenek aniztasun funtzionala duten pertsonendako zentru batean lan egin zuen 15 urtez, baina aldaketa sakona behar zuelako Ostatua hartzea erabaki zuen. Bizitzan hartutako erabaki onena dela azpimarratu du telebista saioan.\nLaugarrena, baina besteok aitortu dutenez, ez galtzailea, Aldazko Inaxio Begiristain izan da. Programan ipini diren puntuaziorik hoberenak jarri dituela nabarmendu du Javi Sierra aurkezleak, bere adiskidetasunarengatik eskerrak emanez, “Estrategia gutxien erabili den saioa izan da gaurkoa, adiskidetasuna izugarria izan da, horregatik, bihotz-bihotzez mila esker lau lehiakideei”, hitz horiekin agurra eman dizkie guztiei.


poker Bot Shanky Poker Bot Crack ! Jaitsiera. B-Gogor, Co-Erosketak - Poker AI Helper. Online aholkulari irabazi!\nOro har, bada, zure profila Ezartzen da lehenetsia\nGelak: Gisa Poker, Tarta Poker, Red Star, William Hill poker, Titan Poker, Bettingo, poker, Bet, Poker, Pare, Titan.fr\nSisal zuntz.Da Pgn World series of Poker mota hau hezur hori Banatzen da doan muinoan, eta, Kasu honetan, bat eskatu ahal Izango da gela Lotura, eta, Beraz, izango da egin, on Forex komunitatea.\nIn NL, ez da apur Bat abantaila katalitikoak converter, hori Da, distantzia bat, baina gehiago Pentsatzen dut, nola afmattender. Dut amaitu da NL, txiki Bat da, eta.\neskuetan, baina ez dut uste Ez dagoela gehiago izango isurketaren Izango da.\nBeraz, gehi botak, besterik gabe, Eskua berak LA, eta egin Zeure buruari izen bat bezala, Hezur bat, eta ari zaren Bada, benetan blokeatuta urruntzen historia Goiz erretzea gisa lan profila, Baina sartu ahal izango duzu muga.\nurte, Mugan gedzap egiteko eta Mila pertsona, ez zen itsasontzi Bat atera eskandalua.\nZergatik da borderline? - Delako matematika da, ia Dena poker jokatu du urrezko Line cash on jolasten jolasten Bezain laster hitzak.\nZer esan nahi du, bada, Horretarako, salmenta, hezur on, ez Da, nahiz eta itxi, eta Ekartzen zerbait egonkorra, eta elurra! Hala ere, ez da sneeuwbot Da eztabaidagarri, truke berak.\nSnowbots, besterik gabe, dado bat Bete no limit Hold em, Baina mota honetako bakarra da Bezain ona hildako.\naparte muga kako itxura benetan Da lana osora.\nDuela urte, ez zen eskandalua Munduan, bootlading - RUR kutxak dira, Border Line. Zergatik muga? - Delako matematiko ikuspegitik, ez Dago muga bat da poker In ©©n da denbora bat Izan zen, zuen arte-en Kuzkurtuta cache ari da jokatzen, Baina, normalean, ez da egin, Beste modu batean, gizon bat Nork ez du onartzen dituzten Arauak poker ditu, buelta bot, Eta uste Eran! Orain, naiz izan aberatsa. Zuen suntsitu egingo diru guztia, Eta, berriro ere, galdetu ama Aita.\ndeskargatu Pokerstars Bezero, Eta\nparsisiųsti Pokerstars Kliento, Ir Tada Įdiegti Programą\nkalkulagailua jolasten anana poker poker foroa robot online kalkulagailua poker izarrak poker bot doan poker aholkuak poker izarrak programa laguntzaile poker bot Python poker outs kalkulagailua pokerbros hacking poker kalkulagailua online poker


DENBORALDI BERRIA MARTXAN DA – Asti Leku Aldizkaria\n5. EDIZIOA / ABENDUA / 2019\nKlubaKooperatibaren ahotsak... Argitaratuta\nDENBORALDI BERRIA MARTXAN DA\nDENBORALDI BERRIA MARTXAN DUGU DAGOENEKO. IZAN ERE AURREDENBORALDIKO ENTRENAMENDUAK IRAILEAN HASI ZIREN, TALDE FEDERATUEK URRIKO LEHEN ASTEAN HASITAKO LIGAKO LEHIAKETEI AHALIK ETA SASOI ONENEAN AURRE EGITEKO.\nGarrantzitsuak dira lehiaketen hasierak denboraldiaren amaierako helburuak lortu ahal izateko. Momentuz talde federatuek ondo ekin diote ligei, esate baterako, igo berri den kadeteen A taldea gogotsu hasi da eta zenbait puntu eskuratu ditu, kadeteen lehentasunezko maila mantentzeko garrantzitsuak direnak. Gazteen talde biek, zein lurraldeko taldeek partida gehienak irabaztea lortu dute eta momentuz sailkapeneko aurreneko postuetan daude.\nTalde hauetaz gain kadeteen bigarren mailan beste talde bat daukagu. Federazioak talde bakarra onartzen duenez kategoriako, Alberri izeneko kluba sortu behar izan dugu ikasle gazte hauek gurekin jokatzen jarraitu ahal izateko. Ahalegin berezi honek entrenatzeko dauzkagun espazio eta zelaietara moldatzera behartu gaitu, baina gustura egin dugu.\nAsti Lekuko II. Futbol Eguna\nIaz bezala, futbolzale guztiek elkarrekin egun ederra pasa zezaten, iraileko azken asteburuan Asti Lekuko Futbol egunaren 2. edizioa ospatu genuen ikastolan. Familiak, entrenatzaileak, jokalariak -txikiak zein nagusiak- bildu ziren futbolaren inguruko hainbat ekintzaz gain indaba jan ederra ere eskaintzen zuen jardunaldi honetan parte hartzera.\nEskola kirolekoak ere, abian dira\nEskola kirolean esku hartzen duten taldeek, futbolekoek zein saskibaloikoek, urrian hasi zituzten entrenamenduak. Uda bukatutakoan irrikan zeuden entrenatzen hasteko. Baloi bana hartu eta… ekin lanari!\nGure neska-mutilak urriko azken astetik daude lehiatzen. Eskola kiroleko lehiaketek, ez daukate federatuenek besteko garrantzirik, euren helburua hobetzea, etapa bakoitzean landu beharreko abilezia ezberdinak lantzea, parte hartzea eta ondo pasatzea da-eta.\nSaskibaloiko jokalarien kopuruak handitzen jarraitzen du\nDuela bost urte saskibaloia bultzatzeko plana abiatu genuen jokalari eta talde kopurua areagotzeko helburuarekin. Garai horretan 40 ikaslek egiten zuten saskibaloia ikastolan, gehienak talde heterogeneoetan, ez baitzegoen behar beste ume maila guztietan talde homogeneoak ateratzeko.\nBadirudi ahaleginek eta lanak onura ekarri izan dutela, ikasturte honetan 100 jokalari baino gehiago ditugu-eta. Saskibaloiaren gorakada honek bederatzi talde izatera eraman gaitu, eta honen ondorioz, eskas samar geratu zaizkigu baliabideak eta espazioak. Egoera berri honi aurre egiteko espazioak berrantolatu eta saski berri bi erosi ditugu.\nZaletasunaren igoera honek patioetan aspalditik ikusten ez genuena ere berreskuratzeko balio izan du: egun edozein momentutan entzuten da saskibaloiaren hotsa, boteak eta mateak nonahi jaurtitzen diren bitartean. Horrela da bai, saskibaloia ikastolan berriro errotzen ari den kirola da; gure erronka lortu dugula esan genezake, baina ez gara geldituko. Hobetzeko ahaleginak egiten jarraituko dugu.\nAupa Asti Leku!\nESKOLA KONTSEILUAREN 102. BILERA\nAGENDA 21EKOEK, INGURUAREN ABERASTASUNA HOBETO EZAGUTU DEZAGUN, MURAL ABORIGEN IKUSGARRIA EGIN DUTE IKASTOLAN


Antxon Ramirez de Alda:"Zantzurik eta argudio juridikorik ez dago Altsasukoa terrorismoa izan zela esateko" - Nafarroa - euskalerriairratia.eus\nAntxon Ramirez de Alda:"Zantzurik eta argudio juridikorik ez dago Altsasukoa terrorismoa izan zela esateko"\nEuskalerria Irratia 2017-06-07 08:19\nAltsasuko gurasoek atzo agerraldia egin zuten Iruñean.\n"Babesik gabe sentitzen gara", hala nabarmendu dute Altsasuko Auzian inputatuta dauden gazteen gurasoek. Erakundeei, sindikatuei eta herritarrei euren babesa ematen segitzeko eskatu dute.\nAuzitegi Gorenak ebatzitakoaren aurrean kezkatuta daude Altsasuko Auzian auzipetuak dauden hamar gazteen gurasoak. "Tristura, etsipena eta kezka sentitzen dugu", esan du Antxon Ramirez de Alda espetxeratuta segitzen duen gazteetako baten aitak. "Kezkaturik gaude Oihan, Jokin eta Adurrek zazpi hilabete daramatzatelako preso, urrunduak eta FIES erregimenaren pean", azaldu du.\nNafarroako Lurralde Auzitegiak egindako autoa ez da kontuan hartu: autoaren 16 orrialdeetan zorroztasun juridikoz aztertzen dira gertakariak, frogak eta euskarri juridikoak eta ondorioztatzen da ez dagoela zantzurik ez eta argudio juridikorik gertakariak terrorismo ekintza gisa hartzeko. Auzitegi Nagusiak baina, 4 orrialdeetan ebazten du Auzitegi Nazionalarena dela eskumena. Gazteen defentsako abokatuek uste dute azaleko autoa dela, ez duela auziaren elementuetan sakontzen eta ez dituela argudio juridikoak ematen ere.\nBabesik gabe sentitzen dira gurasoak\n"Altsasuko hamar gazte daude erabat neurrigabeko espetxe eskariei aurre egin bejar izatera kondenatuak", salatu du Ramirez de Aldak. Eskaera horiek errealitatetik kanpo, sen onak dionaren kontrakoak dira. "Triste, beldurtuta eta etsipenarekin ari gara egoera honi aurre egin nahian", azaldu dute.\nJustizia eskatzen segituko dute\nNafarroako parlamentuko talde politiko guztiei bilkura baterako hitzordua eskatu diete egoeraren berir eman eta haien babesa eskatzeko. Sindikatuekin ere eginen dute antzerako hitzordua. Kultur eta gizarte talde guztiak deituko dituzte heldu den astean Iruñean eginen den bilkuran parte hartzera, gogoeta bateratua egiteko eta haien babesa eskatzeko. Azkenik, Nafarroako eskualde guztiak "besarkatzeko" bira bati ekinen diote, auziari buruzko informazioa zabaldu asmoz.


Aukera berriak - ETS - - Guaixe.eus\nAukera berriak - ETS\nRicardo Areta Urrestaratzu 2021-09-27 10:02\nDatorren igandean, hilak 26, Lakuntzako frontoian ETS. taldeak bere estudioko bosgarren diskoa aurkezteko burutu duen bira amaituko da.\nAukera berriak da bere azken lanari izenburua ematen dion gaia, eta taldearen soinua eta filosofia bikain definitzen eta irudikatzen ditu.\nGaiak aukera berriak aprobetxatzera gonbidatzen gaitu, ez gaitezen haiei begira geratu, intentsitate erritmiko handiko musika oinarri alai eta mezu positibo batekin.\nAzken lan honek Peio Reparazen musika moldaketak eta ekoizpena izan ditu, zalantzarik gabe, ska, pop eta rock erritmoen fusioan aditua.\nIon Maiak ere parte hartu du Beste behin abestiaren letran, Gorka Pastorrek teklatuetan eta Ander Valverdek Logela honetan abestian.\nOraingoan ere Baga-Biga zigiluak sinatu du diskoa, 2012an lehen diskoa kaleratu zuenetik ETS babesten ari baita.\n2005ean hasi eta gero, Iñigo Etxezarreta (ahotsa eta gitarra), Ruben Campi (baxua), Floren Nuela (bateria), Javier Lucas (tronboia) eta Ruben Teseros (tronpeta) dira egungo boskoteari forma ematen diotenak.\nAurreko diskoek, Hacia la luna (2012), Zure mundua (2014), Beldurrik ez (2015) eta Ametsetan (2017), oihartzun handia izan dute publiko gazteenaren artean, Spotifyn 2017an Euskal Herriko adingabeek gehien entzun zuten taldea izan zelarik.\nZalantzarik gabe, 2019an sinatu zuten azken lana, baina bizitzea egokitu zaigun egoera pandemikoa dela eta, orain zuzenean aurkezteko aukera izan dutena, talde oso aktibo baten ibilbidea laburbiltzen du, bai estudioan, bai zuzenean. Talde horrek aukera berri horiek aprobetxatzen jakin du, eta bere konposizioetan heldutasuna lortzen joan da, orain adierazgarri duten eta gazteenen artean arrastaka duen soinua mimo eta xehetasun handiz zainduz.


Gazteria saila sortu du Bermeok gazteen beharrizanak aztertzeko | Buy Urdaibai\nGazteria saila sortu du Bermeok gazteen beharrizanak aztertzeko\nGAZTEEN ESPARRUAN UDAL ADMINISTRAZIOAK BALIABIDEAK “BADITUELA” IRITZITA, EAJ BOZKETAN ABSTENITU ZEN\nIÑIGO ALBERDI - DEIA|\nGazteen arazoak eta beharrizanak aztertu eta eztabaidatzeko eta horiei irtenbideak bilatzeko asmoarekin, Bermeoko Udalak Gazteria Saila sortu berri du. Orain arte Kultura, Gazteria eta Hezkuntza Sailaren barne zegoen arloa zen, baina azken osoko bilkuran berretsitako erabakiarekin, garrantzia gehiago ematea erabaki dute Udal agintariek, “gazteen egoera zein den kontuan hartuta”.\nGazteria zinegotzia izango den Juan Karlos Agirrek argitu zuenez, Udalak gaur egun dituen baliabideak erabiliko ditu bere funtzionamendurako. Udal Taldetik, gazteek gaur egun krisi ekonomikoaren ondorioz dituzten hainbat arazo dituztela gogoratu zuten: langabezia, etxebizitza falta dota aisialdirako aukera falta, besteak beste. “Hori dela eta, guzti horiek eurekin eztabaidatzea eta lantzea beharrezkoa deritzogu, Udalak dituen baliabideak gure herriko gazteen esku jartzea, euren egoera hobe-tzeko xedearekin”, azaldu du sail berriko arduradun nagusiak. “Guztion indarrak batuz eta elkarlanean arituz seguru nago lan honek emaitza onak izango dituela”, azpimarratu du.\nIldo berean, gazteekin batera euren egoerari buruzko diagnostiko bat ere egingo da, arlo ezberdinetan bizi duten egoeraren inguruko gorabeherak ezagutzeko. Lan horretan oinarrituta, ondoren, oraingoan ere gazteekin elkarlanean, egoera ezberdinei irtenbideak bilatzen ahaleginduko dira.\nJuan Karlos Agirrerekin batera, Aingeru Astui eta Josune Barturen ere izango dira Bilduko ordezkariak Gazteria Batzordean, EAJkoak Alazne Zumeta eta Aritz Abaroa izango direlarik. Jeltzaleak gazteriaren aldeko politikak egiteko apustua mantendu zuten, “Bermeon beharrezkoa delako”, nahiz eta sail berri bat sortzea ez duten begi onez ikusi. Horrela, udalbatzaren bozketan abstenitu egin ziren.\n“Argi dago apustu horren aldekoak garela”, azaldu zuten, “baina dagoen sailaren barruan indartu behar dugun gaia da, eta ez administrazioa potoloago egin”. Izan ere, eta EAJko arduradunek azaldu zutenez, “administrazioak meheagotzen ari diren aro honetan, Gobernu honek bi sail berri sortu ditu”. Eta, besteak beste, “sail berriaren zereginak identifikatzeko 20.000 euro gastatuko” direla aurreratu zuten.


Itsu makila munduko txerriei laguntzeko | Bizigiro | Berria\nItsu makila munduko txerriei laguntzeko\nOraindik ez dago txerri izurri afrikarra eragiten duen birusaren kontrako txertorik, eta milioika txerri hiltzen dituzte urtero. Baina txertoa lortzea eta birusari aurre egitea erraztu dezakeen urratsa egin du Derioko CIC Bioguneko ikerketa talde batek: birusaren hiru dimentsioko egitura argitu du.\nNicola Abrescia Derioko CIC Bioguneko bulegoan. Ordenagailuko pantailan du birusaren itxura, geruzak kolorearen arabera bereiztuta. ARITZ LOIOLA / FOKU Tamaina handiagoan ikusi\nMunduko lau txerritik bat hil du jada, eta askoz ere gehiago izango dira. Ez ditu hil munduaren haragi goseak, gaitz batek baizik: txerri izurri afrikarrak. Txerri asko dira, milioika. Pandemia bihurtu da jada. Mark Schipp Animalien Osasunerako Mundu Erakundeko (AOME) presidenteordeak baieztapen beltza egin zuen urriaren amaieran: «Txerri izurri afrikarra da gure belaunaldiko mehatxurik handiena ganaduarentzat». Sekulako arazoa bihurtu baita Txinan, Vietnamen, Hego Korean... Txinan ehun milioi txerritik gora hil dituzte bi urtean. Europan ere badira kasuak, ekialdean.\nEuskal Herrian ez dago txerri izurrite afrikarraren kasurik. Alerta egoera indarrean dago, ordea, eta kasu bakar batek dardarka jarriko luke sektore guztia. Zer esanik ez Espainian, txerrien eta txerrikien industriaren garrantzia ikusita. Txerri izurri afrikarra oso erraz irits baitaiteke munduko edozein txokotara: txerrien bidez kutsatu daiteke, basurdeen bidez, txerrikietan... Birusa kutsatutako arropatan joan daiteke munduko punta batetik bestera.\nEz dago txertorik birusaren kontra, eta, kasuren bat gertatuz gero, kutsatutako txerriak isolatzea eta hiltzea da aukera bakarra.\nTxerri izurri afrikarrari aurre egin ahal izateko urrats garrantzitsua egin dute Euskal Herrian. Derioko (Bizkaia) CIC Bioguneko talde batek —Madrilgo Severo Ochoa zentroarekin elkarlanean— birusaren hiru dimentsioko egitura argitu du. Birusaren egitura ezagututa, ikerketa taldeek eta botika enpresek hari aurre egiteko modu zehatzagoak eta eraginkorragoak landu ditzakete. Txertoak, esaterako.\n«Itsu makila bat edukiko bazenu bezala da: badakizu zer ari zaren ukitzen», azaldu du Nicola Abresciak. «Lehen itsu-itsuan zebiltzan, edota birusaren bi dimentsioko argazkietan oinarrituta; orain, aldiz, hobeto ulertzen da birusa nolakoa den eta nola osatzen den. Nola eraso egin erabaki dezakezu». CIC Bioguneko Ikerbasquen ikertzailea da milandarra. Haren taldeak argitu du birusaren egitura. The Journal of Biological Chemistry aldizkarian argitaratu dute artikulua.\nDeriokoa ez da txerri izurriaren birusean interesa duen ikerketa talde bakarra, ezta birusaren egitura argitu duen bakarra ere. Txinako Gobernuak, herrialdean eragiten ari den sarraskia ikusita, birusa ikertzen jarri zituen herrialdeko hiru ikerketa talde nagusiak, eta haiek ere birusaren egiturak kaleratu dituzte irailean eta urrian, Derioko taldeak baino bereizmen handiagoan eta pixka bat lehenago. «Baina birusaren egitura bera da», argitu du Abresciak. Txinako ikerketen abiadura ikusita, CIC Bioguneko taldeak ere azkartu egin zuen berea. Beraz, birusaren egiturari buruzko lau artikulu argitaratu dira denbora gutxian.\n«Birus erraldoia» da txerri izurri afrikarrarena. 2.400 angstromeko diametroa du. Hamar milioi angstrom sartzen dira milimetro batean. Abresciak nabarmendu duenez, eskarmentu handia dute neurri handiko birus konplexuak aztertzen.\nBirusaren geruza kopuruak, babes mailak harritu ditu CIC Bioguneko ikerlariak. Tipula baten modukoa da, eta birusaren genoma babesten du.\nTxerri izurri afrikarraren birusak mintz bat du kanpoan, lipidoz osatua. «Zelula sortu eta gero, birusak bertatik atera behar izaten du», argitu du Abresciak. «Ateratzean, zelularen mintza hartzen du, beroki bat jantziko balu bezala. Esfera baten modukoa da».\nMintz horren azpian dago lehen kapsidea —proteinaz osatutako geruza bat—, ikosaedro formakoa —hogei aurpegiko poliedroa—. Egitura konplexukoa da: proteina beraren 8.280 kopia daude, guztiak modu berean tolestuta eta kapsidea osatzeko antolatuta. «Horrek esan nahi du denek oso ondo koordinatuta egon behar dutela», Abresciaren arabera. «Guk argitu egin dugu, ez bakarrik birusaren arkitektura osoa, baita proteina horiek birusa osatzeko nola antolatzen diren ere».\nKapsidearen barruan, beste lipido geruza bat, baina, kanpokoa ez bezala, forma zehatzekoa: ikosaedro bat. Eta, geruza horren barruan, beste kapside bat, hori ere ikosaedro formakoa, baina egitura aldetik kanpokoa baino askoz ere sinpleagoa. Barruko kapsidea osatzen duten kapsomeroek sei petaloko bitxilore baten forma dute. Kanpoko geruzako proteinak eta barrukoak ezberdinak dira. Oraindik identifikatu gabe dituzte barruko proteinak.\nBigarren kapsidearen barruan dago birusaren genoma, «oso babestua». Kutxa gotor batekin alderatu izan du Abresciak.\nTxerri izurri afrikarraren birusak ez du beste birus batzuen antzik. «Bi lipido geruza, bi kapside... bakarra da». Beste birus batzuen antzekoa bada, zenbait ezaugarritan: «Kanpoko kapsidea osatzen duten 8.280 proteinen tolestura beste birus batzuen oso antzekoa da. Adenobirusaren tolestura bera da».\nCIC Bioguneko taldeak txerri izurri afrikarraren birusaren egitura argitu du. Teknologia kontu hutsa eman dezake. Birusa isolatzea eta mikroskopio indartsu batekin begiratzea eta aztertzea. Ez da hain sinplea, ordea.\nAbresciaren taldea bere kabuz ikertzen hasi zen, duela bi urte inguru. Italiarrak harremana du biologia molekularreko Madrilgo Severo Ochoa zentroko German Andres doktorearekin. Andresen taldeak urte asko daramatza txerri izurri afrikarra ikertzen.\nBi taldeen interesek bat egiten zutela ikusita, elkarrekin lanean hasi ziren. Elkarlanaren garrantzia nabarmendu du Abresciak, hainbat ezagutzak bat egin dutelako emaitza lortzeko. «Andresen taldeak birusak sortu ditu». Birusak isolatu eta mikroskopioan ikusi ahal izateko prestatu.\nBirus horiek CIC Bioguneko mikroskopioan ikusi eta aztertu zituzten. Bi dimentsiotan. Urrats horrek balio izan zien neurtzeko ea lortutako laginen kalitatea eta kantitatea nahikoak ziren hiru dimentsioko berregite bat abiatzeko. Proiektua bideragarria zela ikusi zutenean, Herbehereetako Necen erakundera eta Ingalaterrako eBICera jo zuten, hango bereizmen handiko mikroskopioetan laginei buruzko informazioa jasotzeko. Sei egun guztira.\nBeren baliabideak Txinako ikerketa taldeek izan dituztenekin alderatu ditu: txinatarrek hilabete oso bat izan zuten bereizmen handiko mikroskopio batean egunero laginak jasotzeko. Utopia bat, CIC Biogunekoentzat.\nKriomikroskopia baliatu dute; hau da, birusak beiraztatu egin dituzte, izoztuz, laginek mikroskopioaren elektroi uhinen azpian asko ez sufritzeko.\nIkusi eta interpretatu\nEuskal Herrira bueltan, irudiak aztertzen eta prozesatzen hasi ziren, hiru dimentsioko egitura eraikitzeko. Interpretatzen ere bai: «Interpretatu egin behar dituzu konposizio ezberdinak. Kasu honetan, birusak lau geruza zituen, eta interpretatu egin behar ziren. Ikertu egin behar genuen non zegoen kapsideko proteina, nola antolatzen den...».\nBerreraikitze softwarea —algoritmoak— eta CIC Bioguneko ordenagailuak erabili dituzte prozesuan. Erronka izan da birusaren tamainagatik, zaildu egiten baitu datuak biltzea eta irudiak prozesatzea. Datu bolumen izugarria kudeatu behar izan dute.\nEgitura argituta, datu base publiko batean utziko dute aurkitutako guztia, ikertzaileen eta interesdunen esku. Hala egin dute Txinako ikerketa taldeek ere. Abresciaren taldearen ikerketa, dena den, ez da amaitu, eta txerri izurri afrikarra ikertzen segituko du: «Hainbat helduleku ditugu».\nBerez, birusak ikertzen dituzte, birusak nolakoak diren hiru dimentsiotan: «Ulertzen badugu birus bat nola egina dagoen, aukera gehiago izango ditugu aurre egiteko». Eta, Abresciaren iritziz, herrialde aberats askotan birusei buruzko informazio eta kultura falta handia dago: «Mendebaldeak ez du gaixotasun infekzioso birikoetan pentsatzen etxe ondoan eduki arte. Ikasi behar dugu mundu global batean bizi garela, eta Txinan eta Filipinetan gertatzen den zerbait ez dagoela gugandik oso urruti».\nTxerri izurri afrikarrak ez ditu gizakiak hiltzen. Ezta gaixotu ere. Kaltetu bai, ordea, Abresciak nabarmendu duenez: «Sentiberak izan behar dugu gizarte gisa. Animalien birusa da, baina epidemia batek sortu ditzakeen kalteak sekulakoak izan daitezke: lanpostuak, familiak...».\nTXERRI IZURRI AFRIKARRA


Pozoiaren ondoren - Altsasu - Guaixe.eus\nGuaixe 2015-10-30 13:52\nHuellas de Altsasuk deitutako manifestazioko burua.\nPozoitutako haragi bolak agertu ziren eremuak garbi daude.\nAltsasuar batek opatu zuen azken haragi bola pozoitua irailaren 19an aurkitu zuen, Amaia kalearen atzeko aldean. Aste bat lehenago, irailaren 12an eta 13an, Otadiko Kristo Deuna eta San Joan ermiten inguruan, Idertzagain, Bakea, Nafarroa eta Altzania eta Amaia kaleen artean agertu ziren. Xehetutako haragi bola haiek baratzetan bareak eta barraskiloak hiltzeko erabiltzen den pozoia zuten. Animaliendako deigarriak ziren eta hura janda lau txakur hil ziren. Foruzaingoak bost salaketa jaso zituen.\nPozoia agertu zuen eremuetan animaliarik ez sartzeko eskatuz Udaltzaingoak oharrak zabaldu zituen. Bestalde, Guardia Zibilaren Sepronako agenteak lastailaren 6an eta 7an pozoitutako haragi bolak agertu ziren inguruak aztertu zituzten eta ez zuten bola gehiago aurkitu. Aurreneko bolak agertu eta ia hilabetera etorri zirenez pozoia euriarekin egun batzuetan deseginen zela eta horrek ezer aurkitzea zailduko zuela susmatzen dute txakur jabeek.\nTxakurren pozoitzeak eta haietako lauren heriotzak berehalako erantzuna izan zuen Altsasun. Sare sozialen bidez zabaldutako deialdi baten bidez ehunka pertsonak manifestazioa egin zuten irailaren 13an. Gerora Huellas de Altsasu taldea sortu zuten eta irailaren 26an jendetsua izan zen manifestazioa antolatu zuten. Animalien zaleen taldeak ez du segidarik izan.\nGuaixe 2015 ira 16 Altsasu\nLau hil egin dira eta beste hiru larri zauritu. Foruzaingoak bost salaketa jaso ditu.\nHuellas de Altsasuk txakurren pozoitzeak salatzeko manifestazioa deitu du\nGuaixe 2015 ira 22 Altsasu\nTxakurren pozointzeen ondoren, animalien jabeak eta gertakariekin kezka duten altsasuarrek osatu dute Huellas de Altsasu taldea. Larunbatean, 18:00...\nPozoitzeen kontrako martxa\nGuaixe 2015 ira 25 Altsasu\nLarunbatean, 18:00etan, Altsasuko Zumalakarregi plazatik abiatuko da manifestazioa. Pozoitu dituzten txakurren jabeei elkartasuna adierazi eta guzt...\nTxakurren pozoitzeen kontrako manifestazioa gaur\nGuaixe 2015 ira 26 Altsasu\nGaur, 18:00etan, Zumalakarregi plazatik abiatuko da Huellas de Altsasu taldeak deitutako manifestazioa. Txakurren pozoitzeen kontra protesta egin e...\nLarraitz Amadoz Lazkano 2015 urr 01 Altsasu


Donostia eta Baiona lotuko dituen trenaren aldeko deia | AHT-ren Aurkako Asanblada\n«Mugaren alde bateko eta besteko hirien erronka nagusia lekualdaketak dira», adierazi zuen Baionako auzapezorde Jean Rene Etxegaraik. Errepide bidezko loturak hobetu beha- rraz ere mintzatu zen, bere esanetan, «erakundeek bat eginik eman beharreko irtenbidea» behar duen gaia baita.\nEtxegaraik, era berean, Estatu frantsesean eraikiko den abiadura handiko trenbide sarea â€œeuskal Yâ€arekin lotzearen aldeko deia egin zuen, hartara, «topoa baino azkarragoa den» eta Baiona eta Donostia zuzenean lotuko dituen garraiobidea edukitzeko aukera egongo dela goraipatuz.\nBiarrizko auzapez Didier Borotra ere horren alde agertu zen, adierazi zuenez, «hiri horien arteko komunikazioa hobetuko baitu». Donostiako alkate Odon Elortzak ere egitasmoa onetsi zuen, bere esanetan, «ezinbestekoa» izango baita etorkizunean.\nBilboko alkateorde Ibon Areso eta Gasteizko Plan Estrategikoaren zuzendari Juan Castrok ere aurrekoen egitasmoarekin bat egin zuten, «aukera ederra» dela nabarmenduta.


79. EGUNA: AMA-HIZKUNTZA BANU…\nEz da lan makala hizkuntza bat ikastea, ez. Are zailagoa hizkuntza horretan pentsatu behar dugula esaten digutenean. Zaila izaten da hizkuntza bat ikastean dugun ama-hizkuntzarekin ez alderatzea, zaila baino ezinezkoa esango nuke. Oso erraza da ikasten ari garen hizkuntza hori ama-hizkuntza duenarentzat kalko horiek saihesteko esatea, dugun ama-hizkuntzaz ez pentsatzeko esatea, naturala izateko esatea,…\nGainera, hizkuntza horretan hitz egitean, egiten ditugun hanka-sartzeez guri barre egitea ere onartu behar izaten dugu, aurpegi ona jarriz eta gure onerako dela esanez. Bai zera! Inori ez zaio gustatzen hanka-sartzea hitz egitean, nahiz eta menderatzen ez duen hizkuntza batean izan.\nEuskara ez da salbuespena. Euskaldun zaharrek uste dute denok haiek bezala hitz egin behar dugula, hizkuntzak dituen giroak, salbuespenak, deklinazioak, aditz-sistemak,… horiek guztiak egun batetik bestera menderatu behar ditugula. Ez da lan makala nor-nork edo nor-nori-nork aditz-sistemak bereiztea, ez horixe! Zenbatetan ateratzen da ikusi dizut hori, eh? Eta sujetoari jarri behar zaion k hori, zer? Eta aditz pluralgilea? Zein hizkuntzatan bereizten da objektua singularra edo plurala den?\nEz da lan makala hizkuntza bat ikastea, ez! Are gehiago pandemia honek eragindako egoera honetan!\nZaila egiten zaizue euskaraz pentsatzea eta itzulpen literalak ez egitea? Zer behar da bigarren hizkuntza erabat menperatzeko? Zein izan da euskaraz ikasitako guztiaren artean zailena? Zergatik? Zailagoa da euskara ikastea bizi dugun egoeran?


Irekia Eusko Jaurlaritza - Gobierno Vasco :: Auzibide Zuzendaritzak epaien % 55,34 Administrazioaren aldekoak izatea lortu zuen 2011n\nAuzibide Zuzendaritzak epaien % 55,34…\nEuskal Autonomia Erkidegoko zerbitzu juridikoetan sarrera izan duten auziak 2011n, 3.030 izan dira\nAuzibide Zuzendaritzak, Eusko Jaurlaritzaren esku-hartze aktiboa edo pasiboa duten auzi eta epaiketa guztiak zentralizatzen dituen organoak, 2011ko epaien % 55,34 EAEko Administrazioaren eta interesen guztiz aldekoak izatea lortu zuen. Hala dio Herrizaingo, Justizia eta Herri Administrazio Saileko zuzendaritza horren jarduera-oroitzak, zeinak zuzendaritzan sartu diren aferen kopurua igo egin dela ere adierazten duen.\nEuskal Autonomia Erkidegoko zerbitzu juridikoetan sarrera izan duten auziak 2011n, 3.030 izan dira. Hor sartuta daude jurisdikzio-arlo guztietako (zibileko jurisdikzioa, zigor-jurisdikzioan, administrazioarekiko auziena, lanekoa eta merkataritzakoa) epaitegi eta auzitegietako jarduketak, jurisdikzio berezietan izapidetutako gaiak (Konstituzio Auzitegian edo Kontuen Auzitegian) eta 831 doako justiziako kasuak. Denak dira auziak, interes kontrajarriak baitaude, nahiz eta batzuetan, zehaztasun gutxirekin, auzietaz hitz egiten den administrazioarekiko auziak baino ez direnak aipatzeko.\n3.030 gai dira, 2010ean baino %3 gehiago, eta prozesua osotasunean hartu dugu kontuan, ondorengo instantziak edota errekurtsoak bereiztu gabe. Prozesuek luze jotzen dutenez -urte naturala gainditzen dute normalean-, auzi, kausa, errekurtso eta epaiketa bizien bolumena askoz handiago da.\nGuztirako jarduketa judizialen barruan, administrazioarekiko auziak nagusitzen dira, 2011. urtean 1.714 administrazioarekiko auzietako 1.714 prozedura hasi baitziren. Horietatik, 1.290 prozedura laburtuak dira eta 424 prozedura arruntak.\nLan-arloko jurisdikzioko auzi-kopurua 2011n txikiagoa izan da aurreko urtean baino. Lanarloko prozedura berriak 204 izan dira, aurreko urtean 311 izan zirelarik.\n2011. urtean zehar 134 prozedura zibil eta 23 prozedura penal bideratu ziren. Horrez gain, Doako Laguntza Juridikoko Batzordeak emandako ebazpenen 831 aurkaratze ere egon ziren.\nHiru dira 2011. urteko jarduketei buruz egin beharreko gogoeta orokorrak. Lehendabizi, auziperatze-joera gero eta handiagoa dago. Litekeena da horren arrazoia askok uste duena izatea, alegia, administrazio-bideak eta bertan aurreikusitako errekurtsoek gutxitan aldatzen dituztela jatorrizko erabakiak. Bigarrenik, badira diru-kopuru handiekin lotutako auziak. Eta azkenik, hedabideetan oihartzun handia duten gaiekin lotutako jarduketak asko gehitu dira.\nAuzibide Zuzendaritzak Autonomia Erkidegoaren Administrazio Orokorraren eta bere autonomiadun erakundeen interes orokorren ordezkaritza eta, azken batean, defentsa du, baita legeak Zuzendaritza honi emandako beste organo batzuen ordezkaritza eta defentsa ere, Datuak Babesteko Agentziarena, esaterako.\nAuzibide Zuzendaritzaren egitekoak hauexek dira bereziki:\n- Autonomia Erkidegoaren Administrazio Orokorraren eta Instituzionalaren ordezkaritzako eta defentsako beharrezko aurre-ekintzak egitea, ekintza horiek gidatzea eta koordinatzea.\n- Judizio aurreko txosten, ekimen, errekerimendu eta jarduera egokiak gauzatzea eta Jaurlaritzaren interesak ordezkatzeko eta defenditzeko egitekoak zuzentzea konstituzio maila duen jurisdikzioaren aurrean eta Arbitraje Batzordearen aurrean.\n- Judizio-ekintzak hasarazteari buruz aholkuak ematea, txostenak lantzea eta jardunak koordinatzea.\n- Administrazioaren jarduera zuzentzeko neurriak proposatzea, ahalik eta errekurtso edo erreklamazio gutxien jar daitezen.\n- Epaiak betearazteak, prozesuen gastuetarako dirua biltzeak edo kostuak ordaintzeak sor ditzaketen administrazio-ekintzak koordinatzea.\n- Epaiek antolamendu juridikoaren gain izan dezaketen eragina eta, oro har, judizioprozeduren ondorioak aztertzea.\nMemoria_Direccion_de_lo_Con... 200 KB (application/pdf)\nMaría Soledad Gómez Adrián\nAuzibideen zuzendaria (IX legealdia)\nJuan Luis Ibarra jaunak eman du Administrazio eta Lan Zuzenbidearen Programaren III. modulua